Mat 7 | `KMO | STEP | “Kwo opoche anadii ma riiti yon wosowoyetanakech. Eecha otiiney, anadii ma ye miiti yon awasen wosowoyekasakech.\nMAN ANASA TAWA MAJI\n1 “Kwo opoche anadii ma riiti yon wosowoyetanakech. Eecha otiiney, anadii ma ye miiti yon awasen wosowoyekasakech. 2 Kwo anadii man wosowoy tawaga God riipa kwona eechaba wosowoyekiita. Kwo anadii ma yen boboyen homachi ha tawaga, God riipa kwona awasen eechaba homachi hakiita. 3 Wowak, boyewak mii kumwoy riiti miyik tawa regiin hechi wocho, mii miiti miyik tawa men mii eeta saka hechawak? 4 Me miiti miyik tawey, mii boyewak miiti kumwoy riina eecha wocho: ‘Ada miiti miyik tawa regiin yaken otiito? 5 Eecha wochawak, mii keena woshepii tawa ma. Miita na mapo miiti miyik tawa men honii yeechi komas miiti kumwoy riiti miyik tawa regiin napa ya.\n6 “Kwo opoche God riiti boboy kepin asan hatanakech. Kwo haney, yepa dareboyechi ya kwona chekiita. Kwo opoche kwoti gayetiiken opoche poyi yechi kujak rabotanakech. Yepa eena yatiik piitii pejakiita.\nKWOTA NA WOHECHA. KWOTA NA YESHA TA. KWOTA NA NUBUREGA HAPAKA TA\n7 “Kwota God riina wohenyak, riipa kwona hakiita. Na yesha taney, kwopa hekiita. Kwo nubureja hapakaney, iipa kwona tagwachikiita. 8 Eyey ma ye wohechaney, ii yepa yakiita. Kata ma rii yeshataney, ii riipa hekiita. Kata ma rii nuburejan hapakataney, iipa riina tagwachikiita. 9 Kwoti ma por rii yikapwa geyen aken wonyey, apoko riipa boy papan yeedi hakiita? Yaho. 10 Yikapwa rii emiyepen aken wonyey, kwo kapo boy hopon yeechihakiita? Yaho. 11 Kwota kapasek tawak, eecha otii tawey, kwo hikitu boboy kepin yikapwan havato. Wowak, hevenek tawa Apoko rii tawak, kwo wohenyak, riipa kwona kepi boboyen hatakiita.’\n12 “Miita anadii ma ye miina otiichiken gegiyatawaga, miita na yenya eechaba na otii chicha. Dii eeta lo siiti maji mu. Dii eeta piirapet pokii tar maji mu diitata.\nEECHABA EECHABA TAWA EEMEK ICHAWA NOBO SII EETA KARAKADA\n13 “Kwota na i karakada nubureja yar. Hi uwu tawa eemek ichawa nobo sii eeta harapa. Eeka i yar tawa nubureja eeta bad mayaka. Eeechatawak, nokwapa nokwapa ma mima ye eena eeta nobok ichu. 14 Eechaba eechaba hadabas eemek ichawa nubureja sii eeta karakada. Nobo eeta nokwapa nokwapa ma ye eena yeshahekasakech.\nNOTA NA WOSHEPII TAWA PIIRAPET YENYA OW POY SII TA\n15 “Woshepii tawa piirapet yenya na ow poy sii ta. Yecha sapi giiriichi yecha yatawey, eeta sipsip yatawabaga eecha he yato. Eecha yatawey, ii kwasheka tawa asaga eecha taws. 16 Yecha eecha otii taweyn kwota eena na hehar he siitiichi. Yechi yo kapo kepi, kapo kapasek Yamika tawa me rii siik kepi wakasakech. Pu hatawa me rii aboboy kepi wakasakech. 17 Me kepi rii eeta siik kepin watol Me kapasek rii eeta siik kapaseken wato. 18 Me kepi rii kapasek siiken wakasakech. Kapasek me rii kkepi siiken wakasakech. 19 Me por rii siik wanan siiney, ii yiichi hik rabochichawak uwutu. 20 Eecha otii tawak, kwo woshepii tawa piirapet yecha otii tawa abon kwo henyak, eena na hiki ta.\n21 “Eyey ma yecha ana eecha haba tawey, ‘Harapa, Harapa’ yepa saka God riiti kigdom iyarekiitawak. Kata ma ye eeji hevenek tawa Apoko riiti inyakak eecha otii tawey, yechaba keena hevenek ikiita. 22 Hamak tawa nediik yanak, nokwapa nokwapa ma mima ye yanak ana habatakiita: ‘Harapa, Harapa, nota miiti hik God riiti maji sawotar. Miiti hik nota kapasek spiriten no yeechi rabotar. Nota nokwapa nokwapa harapa hapaga yo otiitar.’ 23 Wowak, hamak tawa nediik anapa yenya eecha wokiita: ‘Ada kwona hekasakech. Ana na heechi i! Kwo kapasek tawa ma.’\nAKA OTII TAWA MAJI\n24 “Wowak, ma ye eeji diita maji meejichi sumowutawey, ye eeta inyaka wopu kepi tawa maga eecha tawak, aka papa hek eeka otiir. 25 Otiiri, wayi mayaka vatari, uku yi ichari, sowa yatari, eeta aka sii sakakasakech. Boyewak? Siin papa hek otiirek, harapa papak neek siitiitarek, eena sakakasakech. 26 Eyey ma ye diita majin meejiri ye eena sumowunan siiri, ye eeta hikisha yesha maga eecha tawak, ye aka eeta kesinek otiitarek, wayi vatari, uku yi ichari, sowa yatari, eeta akan ameya otiichirek, sii sakar. Sakarek, siita harapa kapasek wey siir!”\n28 Jisas rii diita majin ba hamarek, rii eecha pokii tarin, eeka tar ma mima ye eena heneba rabor. 29 Rii yechi on otii hechawa mak banaga eecha bakasakech. Rii harapa ma yecha batawabaga riieecha batar. Eena batarek ye heneba rabor.


Keturu Pachu Kuom “Gik Man Malo”—Jo Kolosai 3:2 | Puonjruok\nOhinga mar Jarito—Gocho mar Puonjruok | Oktoba 2014\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Ewe Faransa Finnish Ga Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kisungu Kongo Korean Krio Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Maltese Marathi Mauritian Creole Maya Mixe Mizo Mongolian Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\nKeturu Pachu Kuom “Gik Man Malo”\n“Paruru gik man malo, ok gik ma ni e piny.”—KOL. 3:2.\nIbrahim gi Sara nonyiso nade ni gin gi yie kuom Jehova?\nWang’eyo nade ni Musa noketo pache duto e timo dwach Nyasaye?\nWanyalo keto pachwa kuom gik man malo e yore mage?\n1, 2. (a) Ang’o manyiso ni kanyakla ma ne ni Kolosai ne nigi tungini? (b) En puonj mane ma nomi owete man Kolosai ma ne dhi konyogi chung’ motegno?\nKANYAKLA ma Kolosai ma ne nitie e kinde Jokristo mokwongo ne nigi tungni! Jokristo moko ei kanyaklano ne kelo pogruok ka gipuonjo ji ni nyaka gimak Chike Musa. Moko kuomgi to ne jiwo paro moro maok kare mar jopiny ni ng’ato nyaka tuonre gimoro amora makelo mor e ngimane. Mondo jaote Paulo okwed puonj mag miriambogo, nondiko barua ne kanyaklano kojiwogi kendo siemogi niya: “Ritreuru mondo kik ng’ato omaku gi riekone kod wuond manono, ma wuok kuom puonj dhano kod tim machon mag piny, to ok kuom Kristo.”—Kol. 2:8.\n2 Ka dine Jokristo mowalgo oketo pachgi kuom “tim machon mag piny,” mano dine onyiso ni gikwedo chenro ma Jehova noseketo mar kelo warruok. (Kol. 2:20-23) Mondo omi okonygi girit winjruok maber ma ne gin-go gi Nyasaye, Paulo nojiwogi kama: “Paruru gik man malo, ok gik ma ni e piny.” (Kol. 3:2) Kuom adier, owete Kristogo nonego oket pachgi ahinya kuom geno mar yudo ngima maok kethre ma ‘nokannegi e polo.’—Kol. 1:4, 5.\n3. (a) En geno mane ma Jokristo mowal keto e pachgi? (b) Gin penjo mage ma wabiro nono e sulani?\n3 Kindewagi Jokristo mowal keto pachgi ahinya kuom Pinyruodh Nyasaye manie polo, kod geno margi mar bedo “jocham gikeni kaachiel gi Kristo.” (Rumi 8:14-17) To nade jogo ma nigi geno mar dak e piny? Weche ma Paulo nowachogo konyogi nade? ‘Rombe mamoko’ nyalo keto pachgi kuom “gik man malo” e yo mane? (Joh. 10:16) To waduto wanyalo puonjore ang’o kuom nono ranyisi mabeyo mag jotich Nyasaye kaka Ibrahim kod Musa ma kata obedo ni ne gikalo e pek moko, pod ne giketo pachgi chuth kuom gik man malo?\nKETO PACHWA KUOM GIK MAN MALO TIENDE EN ANG’O?\n4. Ere kaka rombe mamoko mag Yesu nyalo keto pachgi kuom gik man malo?\n4 Kata obedo ni rombe mamoko onge gi geno mar dhi e polo, gin bende pod ginyalo keto pachgi kuom gik man malo. E yo mane? Mana kuom keto Jehova Nyasaye kod dwaro mag Pinyruodhe obed mokwongo e ngimagi. (Luka 10:25-27) Mondo watim kamano, nyaka waluw ranyisi ma Kristo noketo. (1 Pet. 2:21) Mana kaka Jokristo mokwongo, wajaromo gi joma nigi paro kod puonj mobam mag pinyni, kaachiel gi joma jiwo ahinya wach manyo mwandu e piny ma Satan lochoeni. (Som 2 Jo Korintho 10:5.) Kaka joma luwo Yesu, nyaka wabed joma oikore kwedo yore ma Satan nyalo tiyogo mondo oketh winjruokwa gi Nyasaye.\n5. Ere kaka wanyalo nono paro ma wan-go kodok korka manyo mwandu?\n5 Be dibed ni gombo mag manyo mwandu chiko ngimawa? Thothne gik ma wahero janenore e gik ma waparo kendo watimo. Yesu nowacho kama: “Nikech ka ma mwanduni nitie e ka ma chunyi bende nobedie.” (Math. 6:21) Mondo wang’e kama chunywa chikowae, ber ka wanonore kinde ka kinde. Penjri ane kama: ‘Atiyo gi thuolo marom nade kaparogo mana weche pesa? Dibed ni weche ohala, manyo gik manyalo kelona pesa mathoth, kata manyo kaka dadag e ngima mayom ema kawo sechena mang’eny? Koso gima aketo e pacha ahinya en weche motudore gi lamo Nyasaye?’ (Math. 6:22) Yesu nowacho ni joma temo ahinya mondo ‘okan mwandugi e piny’ nyalo ketho winjruokgi gi Nyasaye.—Math. 6:19, 20, 24.\n6. Wanyalo loyo nade lweny mar kwedo timbe mag ringruok?\n6 Nikech wan dhano morem, wajatimo gik maok kare ma morowa wan wawegi. (Som Jo Rumi 7:21-25.) Ka roho mar Nyasaye ok otawa, wanyalo donjo e “timbe mag mudho.” Mano nyalo riwo timbe machalo kaka “tugo e thum gi mer . . . terruok gi anjawo.” (Rumi 13:12, 13) Mondo walo lweny mar kwedo “gik ma ni e piny” ma gin timbe mag ringruok, nyaka waket pachwa kuom gik man malo. Timo mano dwaro kinda. Mano e momiyo jaote Paulo nowacho kama: “Asando ringra, kendo kete bet misumba.” (1 Kor. 9:27) Onge kiawa ni mondo wasik e ng’wech mar ngima, nyaka wan bende watim kinda. We wane ane gima jotich Nyasaye moko ariyo notimo mondo gibed “malong’o ni Nyasaye.”—Hib. 11:6.\nIBRAHIM NOKETO ‘YIE KUOM JEHOVA’\n7, 8. (a) Gin chandruoge mage ma Ibrahim gi Sara nobedogo? (b) Ibrahim noketo pache kuom ang’o?\n7 Kane Jehova onyiso Ibrahim ni odar gi joode mondo gidhi gidag Kanaan, noyie timo kamano. Nikech Ibrahim nowinjo Jehova kendo ne en gi yie motegno, Jehova nonyise kama: “Anatimi oganda maduong’, kendo anagwedhi.” (Chak. 12:2) Kata kamano, higini mang’eny nokalo ka Ibrahim gi Sara jaode ne pok oyudo nyathi. Dibed ni wi Jehova nowil gi gima nosingo ne Ibrahim? E wi mano, ngima ma Kanaan ne tek. Ibrahim gi joode noweyo dalagi majaber kod wedegi Ur, ma ne en boma momewo ahinya e piny Mesopotamia. Ne giwuotho kilomita 1,600 mondo gichop Kanaan kama ne gidak e hema, ma kech ne lichie, ka jokuoge bende ne dwaro kwalogi. (Chak. 12:5, 10; 13:18; 14:10-16) Kata kamano, ne ok gigombo dok Ur mondo gidagie ngima maber ma ne giweyo kuno.—Som Jo Hibrania 11:8-12, 15.\n8 Kar keto pache kuom “gik ma ni e piny,” Ibrahim “noyie Jehova.” (Chak. 15:6) Noketo pache kuom gik man malo, tiende ni gik ma Nyasaye nosingone. Mano e momiyo ne oguedhi Ibrahim nikech yie mare kane Nyasaye Man Malo Chutho ofwenyorene mowachone kama: “Ng’i polo koro, kendo kwan sulwe kinyalo kwanogi: mi nowachone, Kamano e kaka kothi nobedi.” (Chak. 15:5) To mano kaka wachno nojiwo Ibrahim! Sa asaya ma Ibrahim ne nyalo ng’iyo sulwe manie polo, mano ne japarone kaka Jehova nosingo mar miyo kothe obed mang’eny. Ka kinde nochopo mondo Nyasaye omi Ibrahim nyathi, nomiye mana kaka nosesingone.—Chak. 21:1, 2.\n9. Ere kaka luwo ranyisi mar Ibrahim biro jiwowa mondo wabed modich e tij Nyasaye?\n9 Mana kaka Ibrahim, wan bende warito mondo Nyasaye ochop gik mosesingonwa. (2 Pet. 3:13) Ka ok waketo pachwa kuom gik man malo, wanyalo neno ni singogo obudho kapok otimore to mano nyalo miyo waduok kindawa chien ne weche mag lamo. Kuom ranyisi, dibed ni nitie gik ma ne iweyo chon mondo ibed painia kata mondo iti ne Nyasaye e okang’ malach? Ka en kamano, to wapuoyi ahinya. To nade gie kindegi? Par ni Ibrahim ne “kiyo dala man gi mise.” (Hib. 11:10) “Noyie Nyasaye, mi yieno nokwanne ka wach makare.”—Rumi 4:3.\nMUSA NONENO “NYASAYE MA OK NE”\n10. Musa nodongo e ngima mane kane en rawera?\n10 Ng’at machielo ma noketo pache kuom gik man malo ne en Musa. Kane en rawera, ‘ne opuonje rieko duto mag Jo-Misri.’ Mano ne en puonjruok mong’ith. E kinde ma Misri ne nigi loch e wi piny duto, e kinde ma Musa nodakie od Farao. Mano e momiyo nobedo “ratego gi wechene gi tichne” nikech tiegruok mamalo ma ne oyudo e odno. (Tich 7:22) Parie gik mathoth ma Musa dine oyudo nikech tiegruok ma malono! Kata kamano, noketo pache kuom gima duong’ moloyo ma en timo dwach Nyasaye.\n11, 12. En somo mane ma Musa nokawo mapek, to wang’eyo mano nade?\n11 Kane Musa pod tin, min mare miluongo ni Jokebed nopuonje mondo ong’e Nyasach Jo-Hibrania. Musa nokawo mapek ahinya gik ma ne ipuonje e wi Jehova kendo nogenogi moloyo mwandu moro amora. Kuom mano, noweyo gimoro amora ma ne nyalo miyo obed gi mwandu kod loch e od Farao. (Som Jo Hibrania 11:24-27.) Kuom adier, gik ma Musa nopuonjore e wi Jehova kotin kod yie mare motegno ma ne en-go kuome nomiyo oketo pache kuom gik man malo.\n12 Musa noyudo somo maberie mogik ma ng’ato ne nyalo gombo bedogo e kindego. Kata kamano, be notiyo gi sombeno mondo omanygo tich e piny Misri, omanygo huma, kata oyudgo mwandu? Ooyo. Ka dine otimo kamano, kare dine ok otamore ni ‘kik luonge ni wuod nyar Farao’ kendo dine ok oyiero ni mondo “osande kod oganda Nyasaye, kar bedo gi mor mar richo ma rumo bang’ ndalo matin.” Nenore maler ni Musa notiyo gi gik ma ne opuonjore e wi Jehova mondo ochopgo dwach Jehova.\n13, 14. (a) Ang’o ma nokonyo Musa mondo obed ng’at mowinjore ne migawo ma Jehova ne dhi miye? (b) Kaka Musa, ang’o manyalo dwarore ni watim?\n13 Musa nohero Jehova kod oganda Jehova. Kane ochopo higini 40, noparo ni koro noikore mar reso oganda Nyasaye kogologi e tuech Misri. (Tich 7:23-25) Kata kamano, pod nitie gima ne dwarore ni otim kapok Jehova omiye migawono. Ne dwarore ni onyag kido kaka bolruok, horuok, muolo, kod ritruok. (Nge. 15:33) E wi mano, ne dwarore ni oyud tiegruok ma ne dhi konye nyagore gi tembe kod pek ma ne odhi romogo nyime. Bedo jakwath kuom higini pieche moko ema ne nyalo konye nyago kidogo.\n14 Be bedo jakwath nokonyo Musa e yo moro amora? Ee, nokonye! Wach Nyasaye wacho ni Musa nobedo “ng’at mamuol ahinya maloyo ji duto man e piny.” (Kwan 12:3) Nosenyago kido mar bolruok ma nokonye tudruok gi ji mopogore opogore mi okonyogi loyo chandruogegi. (Wuok 18:26) E yo machalo kamano, wan bende nyalo dwarore ni wanyag kido mabeyo mag Jokristo mabiro miyo watony e ‘sand maduong’’ mondo wadonj e piny manyien mar Nyasaye. (Fwe. 7:14) Be wanyalo rito winjruokwa gi ji duto obed maber moriwo jogo mwaparo ni chwanyore piyo kata ma chunygi tin? Nyalo bedo maber ka waluwo puonj ma ne jaote Petro ojiwogo Jokristo wetene niya: “Miuru ji duto duong’. Heruru owete.”—1 Pet. 2:17.\nWADHIURU NYIME KETO PACHWA KUOM GIK MAN MALO\n15, 16. (a) Ang’o momiyo en gima dwarore ahinya ni waket pachwa kuom gik makare? (b) Ang’o momiyo en gima duong’ mondo Jokristo osik ka nigi timbe mabeyo?\n15 Wadak e “kinde mag chandruok.” (2 Tim. 3:1) Omiyo mondo wasik ka wan machiegni gi Nyasaye, nyaka waket pachwa kuom gik makare. (1 Thes. 5:6-9) Ne ane kaka wanyalo timo kamano e yore moko adek.\n16 Timbewa: Petro nong’eyo gimomiyo bedo gi timbe mabeyo konyo ahinya. Nowacho kama: “Wuothuru malong’o e kind jo ma ok oyie; mondo . . . kuom tichu mabeyo ma gineno ka girangou, gimi Nyasaye duong’.” (1 Pet. 2:12) Bed ni wan pacho, e tich, e skul, watugo, kata sama walendo watemoga matek mondo wami Jehova duong’ kokalo kuom timbewa. En adier ni seche moko waboth nikech wan dhano morem. (Rumi 3:23) Kata kamano, ka wadhi nyime kedo “lweny maber mar yie,” wanyalo loyo nyawo magwa.—1 Tim. 6:12.\n17. Ere kaka wanyalo bedo gi paro ma Kristo Yesu ne nigo? (Ne picha manie chak sulani.)\n17 Paro ma wan-go: Mondo wasik ka wan gi timbe mabeyo, nyaka wabed gi paro mowinjore. Jaote Paulo nowacho kama: “Beduru gi paroni e chunyu ma ne ni e i Kristo Yesu bende.” (Fili. 2:5) En paro mane ma Yesu ne nigo? Ne obolore. Bolruok nomiyo ochiwore ahinya e tije mar lendo. Lando ne jomoko wach maber mar Pinyruodh Nyasaye e gima noketo e pache ahinya. (Mari. 1:38; 13:10) Yesu ne neno ni Wach Nyasaye ema owinjore okony ng’ato ng’ado paro mogik. (Joh. 7:16; 8:28) Nopuonjore adimba weche manie Ndiko Maler mondo omi oti kodgi, kendo olergi. Ka wabedo joma bolore kendo ma timo kinda e tij lendo kod puonjruok Muma, wabiro bedo gi paro kaka mar Kristo.\nLando wach maber mar Pinyruodh Nyasaye e gima Yesu noketo e pache ahinya (Ne paragraf mar 17)\n18. En yo mane maduong’ ma wanyalo riwogo lwedo tij Jehova?\n18 Riwo lwedo tij Jehova: Jehova dwaro ni “e nying Yesu gik moko duto ogo chonggi piny, gik manie polo, kod gik manie piny.” (Fili. 2:9-11) Kata obedo ni Yesu nigi migawo maduong’ ahinya, pod obiro bolore mondo otim dwaro mar Wuon mare, kendo wan bende onego watim kamano. (1 Kor. 15:28) E yo mane? Kuom riwo lwedo gi chunywa duto tich momiwa mar ‘timo ogendini duto jopuonjre’ Yesu. (Math. 28:19) E wi mano, wadwaro “mondo watim maber ni ji duto,” moriwo dhano wetewa kaachiel gi owete gi nyiminewa.—Gal. 6:10.\n19. Onego wang’ad e chunywa mar timo ang’o?\n19 To mano kaka waduoko erokamano ni Jehova paronwa mondo waket pachwa kuom gik man malo! Kuom mano, “waringuru kwanano ni ng’wech moketi e nyimwa.” (Hib. 12:1) Weuru ‘wati gi chunywa duto’ kaka joma tiyo ne Jehova kendo Wuonwa me polo biro guedho kindawa.—Kol. 3:23, 24.\nNe Gichiwore Giwegi Maonge Achune e Piny Taiwan\nBed gi Yie Motegno Kuom Pinyruoth\nUnubed “Pinyruoth ma Jodolo”\nSIGAND NGIMA Gik Madongo Maseneno ka An Jaland Wach Pinyruoth\nBed Mamor gi Thuolo ma In-go mar Tiyo Kaachiel gi Jehova\nText Yore mag golo buge mag digital OHINGA MAR JARITO—GOCHO MAR PUONJRUOK Oktoba 2014\nOHINGA MAR JARITO—GOCHO MAR PUONJRUOK Oktoba 2014


Kwan Duto ma 2020—Ripot mar Joneno mag Jehova\nSOM E Afrikaans Aja Albanian Amharic Arabic Armenian Armenian (Ma Imbo) Azerbaijani Baoule Basque Batak (Karo) Batak (Toba) Belize Kriol Bengali Bicol Bislama Bulgarian Cakchiquel Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chol Chuukese Cibemba Cinyanja Croatian Czech Damara Dangme Danish Dholuo Dutch Efik Emberá (Catío) Estonian Ewe Fante Faransa Fijian Finnish Fon Ga Galician Garifuna Georgian German Greek Greenlandik Gujarati Gun Haitian Creole Hausa Hebrew Herero Hiligaynon Hindi Huastec (San Luis Potosi) Hungarian Iban Icelandic Igbo Iloko Indonesian Isoko Italian Japanese Kabuverdianu Kachin Kalanga (Botswana) Kannada Karen (S'gaw) Kazakh Kekchi Kikamba Kikuyu Kiluba Kinyarwanda Kirghiz Kirundi Kisi Kisungu Kisungu (Liberia) Konkani (Roman) Korean Kosraean Krio Kwanyama Kyangonde Laotian Latvian Lithuanian Low German Luganda Macedonia Malagasy Malay Malayalam Mam Mambwe-Lungu Mapundugun Marathi Marshallese Maya Mazatec (Huautla) Mingrelian Miskito Mixe Mixtec (Guerrero) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Nepali Nias Niuean Norwegian Nzema Odia Oromo Otetela Otomi Palauan Pangasinan Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Cyrillic Romany (Serbia) Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sunda Swahili Swahili (Congo) Swati Swedish Tagalog Tahitian Tamil Tarahumara Tarascan Tatar Telugu Tetun Dili Thai Tigrinya Tlapanec Tongan Totonac Tshiluba Tsonga Turkish Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Valencian Venda Vietnamese Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nKwan Duto ma 2020\nBad Ofise mag Joneno mag Jehova: 87\nPinje ma Chiwo Ripot: 240\nKanyakla Duto: 120,387\nJoma Nodhi e Rapar e Piny Mangima: 17,844,773\nJi Duto ma Nochamo Makate Kendo Madho Divai e Kinde Rapar: 21,182\nKwan Mamalo mar Jolendo *: 8,695,808\nJolendo ma Noyalo Dwe ka Dwe: 8,424,185\nPasent mar Jolendo ma Nomedore Kopim gi 2019: -0.6\nJi Duto ma Nobatisi *: 241,994\nJopainia * ma Nolendo Dwe ka Dwe: 1,299,619\nJopainia Makonyo ma Nolendo Dwe ka Dwe: 338,568\nSeche Duto ma Notigo e Tij Lendo: 1,669,901,531\nJopuonjre Muma * ma Nota Dwe ka Dwe: 7,705,765\nE higa mar tijwa ma 2020, * Joneno mag Jehova notiyo gi dola mokalo milion 231 e rito jopainia makende, jomisonari, kod jorit-alwora mondo gichop migepegi. E piny mangima, nitie Joneno 20,994 ma tiyo e bad ofisewa. Giduto gitiyo ne Jehova kuom thuologi duto e bwo chenro mar Worldwide Order of Special Full-Time Servants of Jehovah’s Witnesses.\n^ par. 7 Jalendo en ng’at ma yalo wach maber mar Pinyruoth gi kinda. (Mathayo 24:14) Mondo ing’e kaka iyudo kwan mar jolendo duto, som sula ma wiye wacho ni, “Gin Joneno mag Jehova Adi Manie Piny Mangima?”\n^ par. 10 Mondo iyud weche momedore e wi kaka inyalo bedo achiel kuom Joneno mag Jehova, som sula ma wacho ni, “Ang’o ma Anyalo Timo Mondo Abed Achiel Kuom Joneno mag Jehova?”\n^ par. 11 Japainia en jalendo ma osebatisi ma ochiwore lando wach maber kuom seche moko sie ma dwarore dwe ka dwe.\n^ par. 14 Mondo iyud weche momedore, som sula ma wacho ni, “Puonjruok Muma En Ang’o?”\n^ par. 15 Higa mar tijwa ma 2020 nochakore Septemba 1, 2019 nyaka Agost 31, 2020.\nOr ne ng'ato Or ne ng'ato Kwan Duto ma 2020\nRIPOT MA 2020 MAR TIJ JONENO MAG JEHOVA\nsyr20 ite 2\nRipode ma 2020 mag Pinje kod Alwora Mopogore Opogore\nText Yore mag golo buge mag digital Ripot ma 2020 mar Tij Joneno mag Jehova e Piny Mangima\nOr ne ng'ato Or ne ng'ato Ripot ma 2020 mar Tij Joneno mag Jehova e Piny Mangima\nJoneno mag Jehova—Gin Jomage?


Mat 25 | `KMO | STEP | “Eeta medii yanak, God riiti kidgom eeta yokotapa yokotapa amunyegu mimaga eecha yakiita. Yecha yechi lam yeechi mima tapa ak yak tawa ma riina nobok kowuken iken otiitar.\nYOKOTAPA YOKOTAPA OMUNYEGU MIMA SHIYI TAWA MAJI\n1 “Eeta medii yanak, God riiti kidgom eeta yokotapa yokotapa amunyegu mimaga eecha yakiita. Yecha yechi lam yeechi mima tapa ak yak tawa ma riina nobok kowuken iken otiitar. 2 Yokotapa ye hikisha tarek, yokotapa ye hikitar. 3 Hikisha tawa mima ye am yeechi yayari, uku kaweban yayar. 4 Hikitar mima ye eeta uku anadii botol takiikiisiirek, eecha yayabar. 5 Worek, mima tapa aken yaken otii tar ma rii ameya yakasakech. Worek, mima tapa aken yaken otii tar ma rii ameya yakasakech. Worek, mima ye eena miy meejirek, watar.\n6 “Worek, niy nediik uwar aya eecha wor: ‘Tapa ak otii tawa ma rii yato! Na ya he!’ 7 Worek, mima ye eyey sokwachi yechi lam sayarer. 8 Sayarerek, hikisha tawa mima ye hiki tawa mima yenya eecha wor: ‘Uku na nona kaw ha. Noti am uku eeta hamak otiito.’ 9 Worek, hiki tar mima ye awasen eecha wor: ‘Yaho. Diita uku sakapa kwotaka notaka eecha kiki siikiitawak. Eeta kepi na kwota i boboy toko tawa akan i toko.’ 10 Worek, ye eena ukun tokoken irek, mima tapa ak yar ma rii yarek, aka wok i yiniga yokotapa mima yechaka eecha otii atarek nubureja dasiipii payitar. 11 Worek, komas yokotapa mima ye ya eecha wor: ‘Harapa ma, harapa ma, nobo na tagwanak, no ya sayak! 12 Mima tapa atar ma rii eecha wor: ‘Ada kwona hekasakech.’” 13 Jisas rii kawka eecha wor: “Eena na owpoy sii ta. Kwo ya nedii hekasakech. Ya maji hekasakech.”\nYO OTII TAWA WAKASA MA PIIRIICHAR YECHI NOMA\n14 God riiti kidgom tawaga eecha tawa. Ma por rii akaman heechi akar eemek iken sayar tar. Worek, rii riiti yo otii wakasa ma yenya uwa yayar. Uwa yayeechi rii riiti eyey boboyen yechi tapak how har. 15 How heechi rii yecha otiik tawa abon hechi rii yenya mani ya har. Poren 5,000 doa har. Poren 2,000 doa har. Poren 1,000 doa har. Heechi rii heechi akamak ir. 16 Irek, 5,000 ya manin yar ma rii bisnis yo otiitari rii way kawka 5,000 dola yan yar. 17 Worek, 2,000 ya manin yar ma rii bisnis eechaba yo otiitari, rii way kawka 2,000 dola yan yar. 18 Worek, 1,000 dola yan yar ma rii riiti harapa ma riiti yan yeechi ye i wa kwotiichi supuk chir.\n19 “Sii sii mashi siirek, wakasa ma yechi harapa ma rii way ya yechaka riita har ya majin baken eena yar. 20 Yarek 5,000 dola yan yar ma rii ya 5,000 dola yan riina awasen tapak how har. Worek, rii eecha wor: ‘Miita ana 5,000 doa yan har. Na he. Ada i awasen 5,000, dola yan kawka yeechi yayar.’ 21 Harapa ma rii awasen eecha wor: ‘Mii eeta yo kepin otiitar. Miita eeta wakasa ma kepi. Miita karakada boboyen hehar otiitarek, ada miin nokwapa nokwapa boboy hanak, miita eena siitii kowukiita. Mii na ya miiti harapa ma riitaka kwoya hiki chishi ta!’ 22 Worek, 2,000 dola yan har. Na he! Ada i kawka 2,000 dola yan yeechi yayar.’ 23 Worek harapa ma rii eecha wor: ‘Mii eeta yo kepin otiitar. Miita eeta wakasa ma kepi. Miita karakada boboyen hehar otiitarek, ada miina nokwapa nokwapa boboy hanak, miita eena siitii kowukiita. Mii na ya miiti harapa ma riitaka kwoya hiki chishi ta!’ 24 Worek, 1,000 dola yan yar ma rii yaniga eecha wor: ‘Harapa ma, ada hecho. Mii ow asa ma. Mii nowo sagiin yeechi otii makasakech. Akar siiken yeechi nowok rabokasakech. 25 Eecha otiitawak, eena ada akiichiniga miiti mani ada yeechi ye i eena wa kwotiichi supuk chir. Na he! Miiti yan na yeechi ye i.’ 26 Riiti harapa ma rii awasen eecha wor: ‘Miita kapasek tawa wakasa ma. Mii waba tawa ma. Mii boy kapo eecha hikitar ada sagiin yeechi yaya chikasakech, ada nowok tawa boboy siiken yeechi rabokasakech. 27 Wowey boyewak mii eeji mani yan heechi tawa eemek saka heechirek? Miita eecha otiiyega, ada awasen yawey, ada eeji eyey har yan yeechi kawka waga yawa. 28 Diita apak, riitaka tawa ya manin yeechiniga ye i 10,000 dolan yar ma riitaban napa ha. 29 Boyewak! Ma boboy kawka taney yenya kawka hatakiita. Wonyak, ye eeta harapa siikiita. Ma por rii boboy biish taney, riiti karakada boboyen awasen yeechi akar man hakiita. 30 Eeta yo otii wakasa ma rii kapasek, riina na kikirechinyak, sa i niyik yichawa eemek sa i. Inyak, sa keyatanak pu giiriiga wagiirega ta.’\nMA YIKAPWA RII EYEY MAN KOMAS ANASATAKIITA\n31 “Komas Ma Yikapwa aka tabo yi maga riipa yanak, riiti eje yechaka eecha yanak, riipa riiti harapa tiikiir kepik yinyak, eyey diita nosapek tawa ma yepa i riiti mi somak siitiikiita. Wonyak, riipa sipsip siitii kowu tawa ma riita meme yenya sipsip yechaka keyibotawaga, riipa ma mima yen eechaba keyibokiita. 33 Riipa sipsip yenya riiti mama yepak heechinak, meme yenya yeji yepak heechikiita. 34 Wonyak, aka tabo yima rii mama yepak tana ma mima yenya eecha wokiita: ‘Kwota, eeji Apoko riita rukusiitari, kwo na ya. God riita kwona mashi mashi nediik otiichir. Kigdomen na ya ya. God riita diita nosapen otiir nediik rii eeka kwona otiichir. 35 Na ya ya. Mashi ada eecha ha tari, kwota ana hava tar. Barek siitari kwota ana ukun hatar. Ada anadii tarin yar. Ma tari, kwota ana akan har. 36 Ada siivatabi biish siitari kwota ana siivatabin har. Ada hakenotii tari, kwota an hehar tar. Ada poko ji akak tari, kwota ya an hechar.\n37 “Wonyak, ma kepi yepa riina awasen eecha wokiita: ‘Harapa Ma, siita nediik nota miina her mii eecha hatarek, nota aboboyen miina har? Mii bareka siitarek, nota miina uku hatar? 38 Siitayekega nota miina her, mii anadii akama maga yarek, nota miin akan har? Siitayekega miita siivatabi biish siirek, nota miina rikin har? 39 Siitayekega mii haken otiitarek, poko ji akak tarek, nota miina ya her?’ 40 Wonyak, aka tabo yima rii awasen eecha wokiita: ‘Ada kwona wocho: Kwota kubuchey tar yaka kumwoyen hehar tari, kwota ana eechaba otiichichar.\n41 “Wonyak, riipa yeji yepak siitii tana ma yenya eecha wokiita: ‘God riita otiichirek, kwo eeta sii siiken sowa. Kwo napa God riita Gabaka yechi ejeleka yenya otiichir hik napa i! 42 Mashi ada eecha hatari, kwo ana havakasakech. Ada bareka siitari, kwo ana uku hakasakech. 43 Mashi ada anadii ma tari, kwo ana akan hakasakech. Ada rikin biish tari, kwo ana hakasakech. Ada haken otiitari, ada poko ji aka tari kwo ya ana heharekasakech.’ 44 Wonyak, yepa awasen riina eecha wokiita: ‘Harapa ma, siitayekega nota miina her miita eechi hatarek, bareka siitari, anadii maga tari, riki biish tari, hak otii tari, poko ji akak tari, no miina kiyatayi kasakech?’ 45 Wonyak, harapa aka tabo yima rii yenya awasen eecha wokiita: ‘Ada kwona maji siikenen wocho: kwota diita kubuchey tar man hechi saka kiyatay tarek, kwo ana eechaba kiyatayikasakech.’ 46 Wonyak, eeta yikadey ma yepa i ya kapaseken eechaba yatakiita. Nagwa nagwa ichawa ma yepa i eechaba eechaba takiita.”


Tich Joote 28 - Holy Bible [Luo Bible 2015] - (TiJo 28)\nKane wasekwo mi wawuok oko, ne wayudo wach ni chulano iluongo ni Molta,\nkendo joma odak kuno notimonwa ng’wono mokadho. Koth ne osechako chue, kendo koyo ne ng’ich, omiyo ne gimoko mach mi girwakowa maber waduto.\nPaulo nomodo yien moko mi oketo e mach, eka thuol nowuok e yien-go nikech liet mar mach, mi okayo lwete kendo omokoe.\nKane joma odak e chulano oneno ka thuol omoko e lwet Paulo kamano, ne giwacho niya, “Nyaka bed ni jali osenego ng’ato, to kata obedo ni osetony mak otho e nam kamano, to Nyasachwa makare ok noweye okwo!”\nTo Paulo noteng’o thuondno e mach ma ok otime gimoro.\nNe gigalo ni dende dikuodi, kata ni dogore piny otho. To kane giserito aming’a, mi ok gineno gimoro marach katimorene, ne giloko parogi, mi giwacho niya, “Nyaka bed ni en nyasaye moro!”\nMachiegni gi kanyo ne nitie puothe mag ruodh chulano, ma nyinge Publio. Ne orwakowa, mi oritowa maber kuom ndalo adek.\nTo noyudo tuo midhusu kod ndira ogoyo wuon mare, omiyo Paulo nodhi e ot kama onindoe, mi olemone, kendo oketo lwete kuome, mochange.\nKane mano osetimore ji mamoko duto matuo e chulano nobiro mi ochangi.\nBang’e ne gimiyowa gik mang’eny, to bende bang’ dueche adek kane wakwang’ waa, ne giketonwa gik moko e yie ma dwakonyrego e wuoth.\nNe waidho yie moro mane osebet e chulano e ndalo chwiri. Ne en yie moa Aleksandria, ma nyinge ‘Rude mag Polo’.\nNe wakwang’ mi wadhi wagowo Surakusa, kendo ne wabet kanyo kuom ndalo adek.\nKane waa kuno, ne wakwang’ ka waluoro, mi wachopo e dala mar Regium. Kinyne yamb milambo nochako kudho, mi watundo dala mar Puteoli bang’ ndalo ariyo.\nKuno ne wanwang’oe owete moko, mi okwayowa mondo wabed kodgi kuom ndalo abiriyo. Mano e kaka ne wawuotho, mwachopo Rumi.\nOwete man kuno nowinjo wachwa, mi obiro oromonwa, ka moko chopo nyaka Chiro mar Apio, to moko nyaka kamoro miluongo ni Tres Tabernae, tiende ni Udi Adek Mibuoroe. Kane Paulo onenogi, nogoyo ni Nyasaye erokamano, kendo chunye noduogo.\nTo kane jo-Rumi osenona, ne gidwaro gonya, nikech ne ginwang’o ni onge gima asetimo mowinjore gi buch tho.\nTo jo-Yahudi nokwer, omiyo ne ochuna mondo akwa mondo yala e buch Kaisar, kata obedo ni aonge gi wach moro mane adwaro donjogo ni ogandawa kamano!\nMano emomiyo aseluongou mondo alos kodu, nimar otueya gi nyororoni mana nikech ageno kuom Jal ma jo-Israel duto bende ogeno kuome.”\nTo ne gidwoke niya, “Pok wayudoe barua moro moa Judea mawuoyo kuomi, to bende onge owetewa moko mosea kuno, mi obiro onyisowa wach moro marach kuomi.\nTo dwaher winjo paroni, nikech wang’eyo ni kuonde duto ji wuoyoe marach kuom kanyakla ma intieno.”\nKuom mano ne giwinjore gi Paulo ni onego giduog chieng’ machielo, kendo chieng’no ne gibiro mang’eny kama odakie. Ne owuoyonigi chakre okinyi nyaka odhiambo, konyisogi malong’o wach Loch Nyasaye. Bende notemo lokogi mondo giyie kuon Yesu, kogolo weche e Chik Musa, kendo e kitepe mag Jonabi.\nMoko kuomgi noyie gi wechene, to moko ne ok oyie.\nKuom mano ne gipogore e kindgi giwegi. Kane gidwaro a, Paulo nonyisogi wach achiel niya, “Mano kaka Roho Maler nomiyo janabi Isaya owuoyo maber gi kwereu,\nkowachone ni, ‘Dhiyo mondo inyis ogandani kama: “Winjo to unuwinji, to wach ok nodonjnu ngang’, kendo ng’icho to unung’ichi, to ok unung’e tiend wach,\nnimar chuny ogandani osedoko mapek, kendo gisedino itgi, bende giseumo wng’gi. To ka da ni ok kamano, to dikoro itgi winjo wach, bende dikoro wach donjonigi, mi gilokore giduog ira, kendo ochanggi.” ’ ”\nEka Paulo notieko kawacho ni, “Koro nyaka ung’e ni teko ma Nyasaye warogo ji osechopo ir joma ok jo-Yahudi, kendo gibiro winjo wach.” [\nKane osewacho kamano, jo-Yahudi noa, kamino wach matek e kindgi giwegi.]\nKuom higni ariyo duto Paulo nodak kuno e ot mochulo, kendo ne orwako ji duto mane biro nene.


Tich Joote 7 - Holy Bible [Luo Bible 2020] - (TiJo 7)\nBangʼe jadolo maduongʼ nopenjo Stefano niya, “Weche modonjnigogi bende gin adier?”\nStefano nodwoko niya, “Owetena kod wuonena, winjauru! Nyasaye man-gi duongʼ maber nofwenyore ni wuonwa Ibrahim kane pod odak e piny Mesopotamia, kane pok odar odhi odak Haran.\nNyasaye nowachone ni, ‘Dar iwe pinyu gi jou mondo idhi e piny ma abiro nyisi!’\n“Omiyo Ibrahim nodar oweyo piny jo-Kaldea mi odhi odak e piny Haran. Bangʼ tho wuon-gi, Nyasaye nooro Ibrahim e piny makoro udakieni.\nTo ne ok omiye girkeni moro e pinyni, kata lowo matin moromo tielo nyono. Nyasaye nosingorene ni en kaachiel gi nyikwaye mane biro aa bangʼe ne biro kawo lopni, kata obedo ni Ibrahim ne onge gi nyathi e kindeno.\nNyasaye nowuoyo kode kawacho ni, ‘Nyikwayi nobed jodak e piny moro ma ok margi, kendo nolokgi wasumbini mi nosandgi malit kuom higni mia angʼwen.\nTo anakum piny ma noketgi wasumbini, bangʼe giniwuogi gia e pinyno mi gibi gilama kae.’\nBangʼe Nyasaye notimo gi Ibrahim singruok kowacho ni yawuowi nyaka ter nyangu. Kane Ibrahim onywolo wuode ma Isaka, notere nyangu bangʼ ndalo aboro kosenywole. Achien Isaka nonywolo Jakobo, kendo Jakobo bende nodoko wuon kwerewa apar gariyo.\nnokonye e chandruok duto mane oyudo. Ne omiyo Josef rieko ma kinde gi Farao ruodh Misri obedo maber. Omiyo Farao nokete jatelo maduongʼ morito piny Misri duto, nyaka od ruoth bende.\n“Eka kech maduongʼ nomako piny Misri gi Kanaan kendo nokelo chandruok maduongʼ e piny ma kata kwerewa ne ok nyal yudo chiemo.\nKane Jakobo owinjo ni cham ne nitie Misri, nooro kwerewa kuno e ote mokwongo.\nTo e ote mar ariyo, Josef nohulore ni owetene, mi Farao koro nongʼeyo jo-dalagi Josef.\nBangʼ mano, Josef nooro wach mondo okelne Jakobo wuon mare kaachiel gi wedene duto, mane romo kar kwan ji piero abiriyo gabich.\nKuom mano Jakobo nodhi Misri, kuno ema kwerewa duto kaachiel gi en nothoe.\nRingregi ne okel nyaka Shekem mine oyikgi e bur ma Ibrahim nosengʼiewo kuom yawuot Hamor man Shekem.\n“Kane ndalo ochopo mondo Nyasaye ochop singruok mane otimo ni Ibrahim, noyudo ka kar kwan jowa mane odak Misri ne osemedore.\nBangʼe ruoth manyien mane ok ongʼeyo wach Josef nobedo e loch e piny Misri.\nRuodhno nowuondo jowa mosando kwereu malit, ka ochunogi mondo giwit nyithindgi oko mondo otho.\n“Kindeno ema nonywolie Musa, nyathi mane jaber e nyim Nyasaye kendo nopidhe e od wuon-gi kuom dweche adek.\nTo kane owite oko, nyar Farao ne okwanye mi opidhe mana kaka nyathine owuon.\nMusa ne oyudo puonjruok e kit rieko duto mag jo-Misri, kendo ne en ratego e kit wuoyone kod timbene.\n“Kane Musa koro ja-higni piero angʼwen, noparo e chunye mondo odhi olim owetene ma jo-Israel.\nNoneno ka ja-Misri moro goyo ja-Israel wadgi, omiyo ne odhi okonye mi nogoyo ja-Misrino monego.\nMusa ne oparo ni owetene ma jo-Israel ne nyalo neno ni Nyasaye ema notiyo kode mondo ogolgi e twech, to ne ok gineno kamano.\nKinyne Musa noyudo jo-Israel ariyo ka dhawo. Notemo thegogi kowachonegi ni, ‘Joka ma, un owete; angʼo momiyo udwaro hinyoru kayiem?’\n“To ngʼat mane sando nyawadgino nodhiro Musa gichien kowachone ni, ‘En ngʼa ma oketi ruoth kendo jangʼadnwa bura?\nIparo mar nega kaka nyoro inego ja-Misri cha?’\nKane Musa owinjo wachno, noringo odhi Midian, kama nodakie kaka japiny moro mi onywolo yawuowi ariyo.\n“Bangʼ higni piero angʼwen, malaika nofwenyore ni Musa ei ligek mach maliel e bungu manie thim but Got Sinai.\nKane Musa oneno mach malielno, nodoko maluor. Kane osudo machiegni mondo onene maber, nowinjo dwond Ruoth Nyasaye kawacho niya,\n‘An e Nyasach kwereni; ma Nyasach Ibrahim gi Isaka kod Jakobo.’ Omiyo Musa notetni ka luoro omake, kendo ne ok ohedhore ngʼiyo bunguno kendo.\n“Eka Ruoth Nyasaye nowachone niya, ‘Lony wuoche e tiendi, nikech kama ichungoeni en Kama Ler!\nAseneno gi wangʼa kaka joga chandore malit e piny Misri. Asewinjo kaka gichur omiyo asebiro mondo agonygi gibed thuolo; koro bi mondo aori idogi Misri!’\n“Ma e Musa mane oyudo gisekwedo kagiwacho ni, ‘En ngʼa ma oketi ruoth kendo jangʼadnwa bura?’ Nyasaye owuon mane ofwenyorene e kit malaika mane oneno e bungu noore mondo obed jatendgi kendo jaresgi.\nNe otelonegi kogologi Misri, kendo notimo honni madongo gi ranyisi e piny Misri, e Nam Makwar, kendo timo honni mamoko bende e thim kuom higni piero angʼwen.\n“Ma e Musa mane onyiso jo-Israel ni, ‘Nyasaye noyiernu janabi machal koda kowuok e dier ogandau.’\nEn owuon ne en kodgi e chokruok mane ni e thim, kaachiel gi kwerewa kod malaika mane owuoyo kode e Got Sinai; kendo ne omiye weche mangima makoro wawinjogi.\n“To kwerewa notamore winjo wachne. Kar timo mano, to ne gikwede kendo chunygi nogombo dok Misri.\nNeginyiso Harun ni, ‘Losnwa nyiseche moko mondo otelnwa, nikech wakia gima osetimo Musa mane ogolowa Misri!’\nE kindeno ema ne gilosoe kido milamo machalo gi nyaroya. Negitimone misango, mi gilosone sawo ka gimiyo gima lwetgi ema ne oloso duongʼ!\nTo Nyasaye nogolo pache kuomgi moweyogi mondo gilam chwech mag polo kaka nyisechegi, mana kaka ondiki e kitap jonabi niya, “ ‘Yaye jo-Israel, bende ne ukelona misengini kata chiwo moro amora kuom higni piero angʼwen mane un e thim?\nNe utingʼo malo hemb Molek kod sulwe mar nyasachu ma Refan ma gin, nyiseche manono mane uloso mondo ulam. Omiyo abiro darou mi ateru e piny twech mabor mayombo Babulon.’\n“Kwereu ne ni kod Hema miluongo ni Hemb Rapar. Hemano nolosi mana kaka Nyasaye nonyiso Musa mondo olose, koluwo ranyisi mane omiye.\nKane kwerewa oyudo Hemani, ne gitingʼe ka Joshua otelonegi, nyaka negichopo kode e piny ogendini mane Nyasaye oseriembo mondo owenegi. Hemani ne gibedogo nyaka chop kinde mag Daudi.\nDaudi noyudo ngʼwono e wangʼ Nyasaye, omiyo nokwayo mondo ogerne Nyasach Jakobo kar dak.\nTo Solomon ema ne ogero ne Nyasaye odno.\n“Kata kamano, Nyasaye Man Malo Moloyo ok dagi e udi ma dhano ogero, mana kaka janabi owacho niya,\n“ ‘Polo e koma mar duongʼ to piny e raten tienda. Koro en ot machal nade ma dugerna? Ruoth Nyasaye owacho. Koso kar yweyo mara nobed kanye?\nDonge lweta ema osechweyo gigi duto?’\n“Un joma tokgi tek, chunyu bor gi Nyasaye kendo udagi winjo wachne! Uchal mana gi kwereu. Usiko utamo Roho Maler tiyo!\nUn e joma noyudo chik mane okel gi malaike to usetamoru rito chikno.”\nKane jobura owinjo weche mane Stefano owacho, igi nongʼondore mi gikayone lekegi.\nTo Stefano, kopongʼ gi Roho Maler, nongʼiyo malo e polo mi oneno duongʼ mar Nyasaye, kod Yesu kochungʼ e bad Nyasaye korachwich.\nNowachonegi niya, “Neuru, aneno polo koyawore kendo ka Wuod Dhano ochungʼ e bad Nyasaye korachwich.”\nKane giwinjo wachno, mirima nomakgi matek mi gimwomore kuome gi chuny achiel.\nNe giywaye mi gigole oko mar dala maduongʼ kendo gichako chiele gi kite. Joneno mag miriambo nohangone wach moketo lepgi e tiend wuowi moro ma nyinge Saulo.\nKane oyudo gichiele gi kite, Stefano nolamo kowacho niya, “Ruoth Yesu, kaw chunya.”\nEka nogoyo chonge piny mokok matek niya, “Ruoth, kik ikwan richoni e wigi.” Kane osewacho kamano, to chunye nochot.\nTich Joote 7:1\nTich Joote 7:2\nTich Joote 7:3\nTich Joote 7:4\nTich Joote 7:5\nTich Joote 7:6\nTich Joote 7:7\nTich Joote 7:8\nTich Joote 7:10\nTich Joote 7:11\nTich Joote 7:12\nTich Joote 7:13\nTich Joote 7:14\nTich Joote 7:15\nTich Joote 7:16\nTich Joote 7:17\nTich Joote 7:18\nTich Joote 7:19\nTich Joote 7:20\nTich Joote 7:21\nTich Joote 7:22\nTich Joote 7:23\nTich Joote 7:24\nTich Joote 7:25\nTich Joote 7:26\nTich Joote 7:27\nTich Joote 7:28\nTich Joote 7:29\nTich Joote 7:30\nTich Joote 7:31\nTich Joote 7:32\nTich Joote 7:33\nTich Joote 7:34\nTich Joote 7:35\nTich Joote 7:36\nTich Joote 7:37\nTich Joote 7:38\nTich Joote 7:39\nTich Joote 7:40\nTich Joote 7:41\nTich Joote 7:42\nTich Joote 7:43\nTich Joote 7:44\nTich Joote 7:45\nTich Joote 7:46\nTich Joote 7:47\nTich Joote 7:48\nTich Joote 7:49\nTich Joote 7:50\nTich Joote 7:51\nTich Joote 7:53\nTich Joote 7:54\nTich Joote 7:55\nTich Joote 7:57\nTich Joote 7:58\nTich Joote 7:59\nTich Joote 7:60


Ezekiel 9 - Holy Bible [Luo Bible 2020] - (Eze 9)\nEka ne awinjo koluongo gi dwol maduongʼ niya, “Kel jorito mag dala maduongʼ kae, ka moro ka moro nigi gir kedo lweny e lwete.”\nEka ne aneno ji auchiel kabiro koa yo rangach mamalo, ka moro ka moro kuomgi otingʼo gir lweny mager e lwete. Ne nitie ngʼato kodgi morwako law mayom mane otingʼo gir ndiko e bathe. Negidonjo mi gichungʼ e bath kendo mar misango mar nyinyo.\nTo duongʼ mar Nyasaye mar Israel nodar oa ewi kerubi kama ne osebetie, mi ohuyo modhi obet ewi kama idonjogo ei hekalu. Bangʼe Jehova Nyasaye noluongo ngʼat mane orwako law mayom-cha, mane otingʼo gir ndiko e bathe,\nmi owachone niya, “Dhi e dala Jerusalem duto mondo iket kido e lela wangʼ joma okuyo kendo ma chunygi chandore kuom gik mamono mitimonigi.”\nNowachone joma moko ka awinjo niya, “Luweuru kamoro amora modhiye e dalano kendo uneg ngʼato angʼata ma ok ukechogi kata ngʼwononegi.\nNeguru jomadongo gi jomatindo, jotich ma nyiri gi ma yawuowi, mon kod nyithindo, to kik umul ngʼato angʼata man-gi kido e lela wangʼe. Chakuru timo kamano e kara maler mar lemo.” Kuom mano negichako gi jodongo mane ni e nyim hekalu.\nEka nowachonegi niya, “Dhiuru mondo udwany hekalu kendo pongʼuru laru mage gi ringre joma onegi. Dhiuru!” Omiyo ne giwuok mi gidhi kendo negichako nego ji e dalano duto.\nE kinde mane gineko, kane adongʼ kenda, ne apodho piny auma, mi aywagora niya, “Yaye Jehova Nyasaye Manyalo Gik Moko Duto, bende dineg mitiek pep oganda jo-Israel manok modongʼ e thuolo miolee mirimbi kuom Jerusalem?”\nNodwoka niya, “Richo mar dhood Israel gi dhood Juda duongʼ mokalo apima; piny opongʼ gi remo michwero kendo dala maduongʼ opongʼ gi timbe mobam. Giwacho ni, ‘Jehova Nyasaye osejwangʼo piny kendo; Jehova Nyasaye ok ne gik matimore.’\nOmiyo ok abi kechogi kata ngʼwononigi ma ok akumogi, to abiro kumogi kuom gik magisetimo.”\nBangʼe ngʼat mane orwako law mayom-cha mane otingʼo gir ndiko e bathe noduogo wach kawacho niya, “Asetimo kaka ne ichiko.”


Gik ma Yesu ne Timo ne Jodhoho | Ketho Kend e Kinde Muma\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dholuo Drehu Dutch Efik Estonian Ewe Faransa Fijian Finnish Fon Ga Georgian German Greek Greenlandik Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikuyu Kimbundu Kinyarwanda Kirghiz Kiribati Kirundi Kisungu Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Maltese Mam Mambwe-Lungu Marathi Mauritian Creole Maya Myanmar Nahuatl (Nothern Puebla) Ndebele Ndebele (Zimbabwe) Ndonga Nias Norwegian Nyaneka Nzema Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Tetun Dili Thai Tigrinya Tiv Tojalabal Tok Pisin Tshiluba Tsonga Turkish Tuvaluan Twi Tzotzil Ukrainian Urdu Uzbek Venda Vietnamese Wallisian Wolaita Xhosa Yoruba Zulu\nEn ang’o ma Yesu ne timoga mopogore gi jomamoko ka ne oromo gi jodhoho?\nE kinde ma ne indiko Muma, Jo-Yahudi ne oluoro ahinya tuo mar dhoho. Tuo malichno ne nyalo ketho dend ng’ato kendo ne nyalo kelone ng’ol mosiko. Tuo mar dhoho ne onge gi yadhe e kindego. Mano ne miyo joma nigi tuwono ne iketo mondo odag kar kendgi kendo ne dwarore ni gigo koko ne jomamoko mondo mi kik sud butgi.—Tim Jo-Lawi 13:45, 46.\nJotend din mag Jo-Yahudi noketo chike moridore ne joma ne nigi tuo mar dhoho kendo ne gimedo chike moko ma ne onge e Muma, to mano ne miyo ngima bedo matek ahinya ne joma ne nigi tuono. Kuom ranyisi, chike mag jorabi ne wacho ni thuolo manie kind ng’ato gi jadhoho ne ok onego obed ma tin ne mita 2. To kapo ni yamo ne kutho, ne dwarore ni ng’ato obed mabor gi jadhoho gimoro mita 45 kama. Buge moko mag Talmud ne lero e yo mopogore chik ma ne wacho ni jodhoho odag “mopogore gi kar jot.” Ne giwacho ni tiend chikno ne en ni jodhoho obed oko mar ohinga mag Jerusalem. Mano ne omiyo jarabi moro ka noneno jadhoho, nobaye gi kidi konyise ni: “Dhi kama onego idagie, mondo kik imi jomoko tuo.”\nYesu to ne timo ne jodhoho gik moko e yo mopogore ahinya. En ne ok oriembgi kaka ji ne riembogi. Kar mano, noyie mulogi kendo changogi.—Mathayo 8:3.\nGin ang’o ma ne nyalo miyo jotend dinde mag Jo-Yahudi oyie ne ng’ato ketho kend chuth?\nBarup ketho kend ma nondik e higa mar 71/72 bang’ Kristo\nWach ketho kend chuth ne en wach mapek ahinya ma jotend dinde nohero wuoye e kinde Jokristo mokwongo. Mano e momiyo chieng’ moro, Jo-Farisai moko ma ne dwa temo Yesu nopenje niya: “Be chik oyie mondo ng’ato oketh kend gi chiege chuth nikech wach moro amora?”—Mathayo 19:3.\nChik Musa noyie ne ng’ato riembo chiege kapo ni ‘oyude kotimo tim moro ma kuodo wich.’ (Rapar mar Chik 24:1) E kinde Yesu, ne nitie grube ariyo mag jorabi ma ne nigi paro ariyo mopogore e wi chikni. Grup mar Shammai ma ne rido chik ahinya ne wacho ni chikno tiende en ni ng’ato ne nyalo ketho kend chuth mana ka jaode oterore. Grup mar Hillel to ne puonjo ni dichwo ne nyalo riembo chiege chuth ka ok giwinjore e wach moro amora e kend, kata bed ni wachno tin ma romo nade. Ne giyie bende ni ng’ato ne nyalo riembo chiege chuth ka po ni chiege ok otedone chiemo kaka nodwaro, kata ka po ni oyudo nyako moro maber mohingo chiege.\nKuom mano, Yesu nochiwo dwoko mane ne penjo ma Jo-Farisai nopenje? Nowachonegi ayanga kama: “Ng’ato ang’ata ma ketho kend gi chiege chuth mak mana nikech wach terruok, mi okendo machielo, ochodo.”—Mathayo 19:6, 9.\nGimomiyo Yesu ja Nazareth e ng’at ma ngimane oseloko ji mang’eny ahinya.\nBe Ing’eyo?—Ohinga mar Jarito Na. 4 2016


Isaya 37 - Holy Bible [Luo Bible 2020] - (Isa 37)\nKane Ruoth Hezekia owinjo wachno, noyiecho lepe morwako pien gugru mi odhi e hekalu mar Jehova Nyasaye.\nNe ooro Eliakim ma jatend od ruoth, gi Shebna jagoro kod jodolo madongo ir janabi Isaya wuod Amoz ka giduto girwako piende gugru.\nNegiwachone niya, “Ma e gima Hezekia wacho: Odiechiengni en odiechieng kuyo, siem kod wichkuot machalo gi nyithindo ma ndalogi mar nywol osechopo to onge teko minywologigo.\nNyalo bedo ni Jehova Nyasaye ma Nyasachi biro winjo weche Rabshake jatend lweny, ma jatende ma ruodh Asuria oseoro mondo oyany Nyasaye mangima, kendo obiro kwere kuom weche mane Jehova Nyasaye ma Nyasachu osewinjo kowacho. Kuom mano, in Isaya, lamne ji mane otony ma pod ngima.”\nKane jodong Ruoth Hezekia nobiro ir Isaya,\nIsaya nowachonegi niya, “Nyisuru ruodhu ni, ‘Jehova Nyasaye wacho kama: Kik ibed maluor kuom weche misewinjo, wechego ma ruodh Asuria oseyanyago.\nWinji! Abiro goyo chunye gi kihondko ma kowinjo wach moro to noring odog e pinygi, to kuno ema nachiwe mondo onege gi ligangla.’ ”\nKane Rabshake jatend lweny owinjo ni ruodh Asuria osewuok Lakish, ne oringo oa kanyo moyudo ka ruoth kedo gi jo-Libna.\nSenakerib noyudo wach ni Tirhaka ja-Kush ruodh Misri obiro monje. Kane owinjo wachno, nooro joote ir Hezekia kowacho kama:\n“Wachne Hezekia ruodh Juda kama: Kik iyie nyasaye migeno kuomeno wuondi kowacho ni, ‘Jerusalem ok nochiw e lwet ruodh Asuria.’\nAdier isewinjo gik ma ruodhi mag Asuria osetimo ni pinjeruodhi duto kotiekogi chuth. In to iparo ni ibiro tony?\nBende nyiseche mag ogendini mane kwerena oketho pinygi kaka nyiseche mag Gozan, Haran, Rezef kod jo-Eden man Tel Assar nokonyogi?\nTinde ere ruodh Hamath, gi ruodh Arpad gi ruodh dala maduongʼ mar Sefarvaim, kata ruodh Hena kod Iva?”\nHezekia noyudo baruwano mane joote okelone mosome. Bangʼe nodhi e hekalu mar Jehova Nyasaye, moyaro baruwano e nyim Jehova Nyasaye.\nKendo Hezekia nolamo Jehova Nyasaye kowacho kama:\nYaye Jehova Nyasaye Maratego, ma Nyasach Israel, modak e kind kerubi, in kendi e Nyasaye mar pinjeruodhi duto manie piny, kendo in ema ne ichweyo polo gi piny.\nChik iti, yaye Jehova Nyasaye mondo iwinji, yaw wangʼi, yaye Jehova Nyasaye mondo ine; kendo winjie weche duto ma Senakerib oseoro joge kayanyigo in Nyasaye mangima.\n“En adier, yaye Jehova Nyasaye, ni ruodhi mag Asuria osetieko ogendini mangʼenygi ma giweyo pinjegi gunda.\nGisewito nyisechegi e mach mi gitiekogi, nikech ne ok gin nyiseche to ne gin mana yien kod kidi molos gi lwet dhano.\nYaye Jehova Nyasaye, ma Nyasachwa, koro reswa e lwet Senakerib mondo pinjeruodhi duto manie piny ongʼe ni in kendi e Jehova Nyasaye, ma Nyasaye.”\nEka Isaya wuod Amoz ne ooro wach ne Hezekia kama: “Ma e gima Jehova Nyasaye, ma Nyasach Israel, wacho: Nikech uselama kuom wach mar Senakerib ruodh Asuria,\nma e wach ma Jehova Nyasaye osewacho kuom Senakerib: “Nyar Sayun Mangili ochayi kendo jari. Nyar Jerusalem kino wiye koneni kiringo.\nEn ngʼa misejaro kendo yanyo? Koso en ngʼa ma isegone koko, kijowo wangʼi gi sunga? Donge en mana Jal Maler mar Israel.\nKokalo kuom jooteni usegango weche mag ayany kuom Ruoth Nyasaye. Bende usewacho niya, ‘Gi gechena mangʼeny mag lweny, aseidho gode maboyo mag Lebanon mi achopo ewi got mabor moloyo. Asetongʼo yiendene mag sida maboyo kendo mabeyo. Asechopo nyaka e chuny bungu ma iye mogik kuma yien odiche.\nAsekunyo sokni e pinje mamoko mi amodho pige man kuno. Asemiyo aore duto mag Misri bende oduono ka anyonogi gi tienda.’\n“Donge usewinjo ni an ema ne achano chon mondo gigo otimre? Ne achanogi chon to koro amiyo gitimore, kendo an ema ne achano mondo imuk mier madongo mochiel motegno mondo olokre pidhe mag kite.\nJoge teko orumonegi, mi gibuok kendo gidongʼ gi wichkuot. Gichalo gi cham manie puodho, kata ka maua mangʼich mathiewo, kata ka lum madongo ewi tado, to ner kapok odongo.\n“To angʼeyo kama idakie, bende angʼeyo sa ma idonjo kata sa ma iwuok, kata kaka iwuoyo marach kuoma.\nNikech iwuoyo kuoma marach kendo wechegi maricho osechopo e ita, abiro keto chuma e umi kod mbedona e dhogi, kendo abiro miyo idog gi yo mane ibirogo.\n“Ma ema nobedni ranyisi, yaye Hezekia: “E higa mokwongoni unucham gik matwi kendgi kendo e higa mar ariyo unucham orowe moloth bangʼ keyo e higa mokwongono. To e higa mar adek, unuchwo kodhi kendo unuka cham, bende unupidh mzabibu mi ucham olembegi.\nJo-Juda modongʼ biro chalo gi yath matero tiendene piny kendo nyago olemo e bedene.\nNimar joma nok modongʼ nowuog Jerusalem, kendo oganda mar joma otony nowuogi koa e Got Sayun. Jehova Nyasaye Maratego, notim ma kuom tekone owuon.\n“Kuom mano ma e gima Jehova Nyasaye wacho ewi ruodh Asuria: “Ok nodonji e dala maduongʼni kata diro asere. Ok nomonj dalano kotingʼo kuot kata lwore gi jolweny mondo omonje.\nEnodogi mana gi yo mane obirogo; kendo ok enodonj e dala maduongʼni,” Jehova Nyasaye ema owacho.\n“Abiro kedone dala maduongʼni kendo rese, nikech nyinga kod nying Daudi jatichna!”\nEka malaika mar Jehova Nyasaye ne owuok mi odhi onego ji alufu mia achiel gi piero aboro gabich e kambi mar jo-Asuria. Kane ji ochiewo gokinyi negiyudo mana ringre joma otho!\nOmiyo Senakerib ruodh Asuria noweyo lweny moloro kambi kendo nodok Nineve kuma nodakie.


“Kik ung’ad ni ji bura, mondo un bbende kik ng’adnu bura, nikech yo ma ung’adoe ni ji bura, e yo ma un bende nong’adnue bura, kendo rapim ma upimoe ema un bende nopimnue. Marang’o ineno mana pilni yath manie wang wadu, to yath maduong’ manie wang’i iwuon to otami neno? Ere kaka diwach ni wadu ni, ‘We agolni pilni yath manie wang’i,’ ka into yath maduong’ ngolni e wang’i? In miwuondori awuondani! Kwong igol yath maduong’ manie wang’i iwuon, eka ininen maler mondo igol pilni yath manie wang’ wadu!\n “Onge ng’ama nyalo bawo law moti gi rabaw manyien, nikech rabawno dijow lawno, mi med yieche moloyo. Bende divai manyien mapok ochiek ok nyal ol e ndede moti, nikech ka otim kamano, to ndede diyiechi, mi kethre, kendo divai pukre. Kuom mano, divai manyien iolo mana e ndede manyien, eka divai gi ndede ok kethre.”\n To jo-Farisai ka ne owinjo kamano, ne giwacho ni, “Jali golo jochiende mana nikech Beelzebul ruodh jochiende ema omiye teko mar timo kamano.” Yesu nong’eyo gima giparo, omiyo nowachonigi niya, “Piny moro amora ma joge opogore e kindgi giwegi ok nyal betie. Bende dala kata ot ma joge opogore ok nyal chung’. Kuom mano, ka Satan ema golo Satan wadgi, to mano nyiso ni opogore kende owuon. Koro ere kaka lochne dichung’? To bende, ka uwacho ni agolo jochiende gi teko mar Beelzebul, kara jou to yudo teko mar gologi kanye? Omiyo, ka mano e gima uwacho, to jougo ema biro ng’eng’ou! To ka agolo jochiende gi teko mar Roho mar Nyasaye, to kara ng’euru ni Loch Nyasaye osechopo kuomu. “To bende, onge ng’ama nyalo turo od ng’at maratego, mi kaw mwandune, mak mana ka okwongo otueyo ng’at marategono, eka doyak ode. “Ng’at ma ok odokna, to mon koda, kendo ng’at mo ok konya choko romba, to keyo romba akeya.\n Chieng’ onogo, Yesu nowuok e ot, mi odhi obet piny e dhonam, kapuonjo ji. Oganda mane ochokore molwore ne duong’ ahinya, omiyo nodonjo e yie, mobetie, ka ji to ochung’ gi oko e dhowath. Noloso kodgi gi ngeche kuom weche mang’eny. Nowachonigi niya, “Ng’at moro ne odhi chuoyo, kendo kane oyudo ochuoyo, kodhi moko nolwar e wang’yo, mi winy obiro mochamo. To kodhi moko nolwar kama otimo lwanda, ma lowo operoree, mi ne gitwi piyo, nikech lowo ne ok tut. Bang’e chieng’ nowuok, mowang’o cham mapod tindogo, kendo kaka tiendgi ne ok nyal donjo matut, ne gitwo piyopiyo. Kodhi moko to ne olwar e kind kudho, kendo kudhogo nodongo, mothung’ogi. To kodhi moko nolwar e lowo maber, omiyo ne ginyak. Moko nonyago kodhi mia achiel, to moko piero auchiel, to moko piero adek.” Eka Yesu notieko kawacho niya, “Ng’at man gi it mar winjo, to mondo owinji.” Jopuonjre Yesu nodhi ire, mopenje ni, “Ere gima omiyo iwuoyo ni ji gi ngeche?” Yesu nodwokogi niya, “Un osemiu ng’eyo weche mopondo mag Loch Polo; ji mamoko to ok omi, nimar ng’at man-go ema nomedi, bi bed gi gik mang’eny moloyo. To ng’at maongego noma kata mana matin ma en-go. Awuoyonigi gi ngeche nikech girango gik moko, to ok gine, bende giwinjo wach, to ok donjnigi, kata ng’eyo tiende bende ok ging’e. Kamano gima ne Isaya okoro koro timore kuomgi. Nokoro niya, ‘Winjo to unuwinji, to wach ok nodonjnu ngang’ kendo neno to ununen, to ok unung’e tiend wach, nimar chuny ogandani osedoko mapek, kendo gisedino itgi, bende giseumo wang’gi. To ka da ni ok kamano, to dikoro gineno, kendo dikoro itgi winjo wach, bende dikoro wach donjonigi, mi gilokre, giduog ira, kendo achanggi.’ “To un, un johawi, nikech wengeu neno, kendo itu winjo wach. Adier awachonu ni jonabi mang’eny nogombo neno gik ma koro unenogi, to ne ok ginyal neno, bende ne gigombo winjo gik ma uwinjogi, to ne ok ginyal winjo.” “To un, chikuru itu mondo uwinj tiend ngech jachuoyo. Ng’at mawinjo wach Loch Nyasaye, to ok donjne, chalo gi kodhi mane olwar e wang’yo. Ng’ama Rach biro, kendo maye gima ochwo e chunye. To kodhi mane olwar e lwanda, kama lowo operoree, e jalo ma winjo wach, to yiego piyopiyo gi mor. To wachno ok moki e chunye, omiyo ok odag aming’a kendo ka chandruok kata sand moro obiro nikech wachno, to opodho piyopiyo nono. Kodhi mane olwar e kind kudho, to e ng’at mawinjo wach to paro mag piny gi ber mar mwandu thung’o wachno, mi ok nyag gimoro. To kodhi mane ochwo e lowo maber e ng’at ma winjo wach, kendo donjone. Onyak maber, mana ka kodhi ma moko nyak mia achiel, to moko piero auchiel, kendo moko piero adek.”\n Yesu nogoyonigi ngero machielo niya, “Loch Polo chalo gi ng’at mane ochwoyo kodhi mabeyo e puothe. To otieno, kane ji nindo, jasike nobiro mochwoyo ogolo e kind cham. Kuom mano, kane cham odongo kendo omoyo, to ogolo bende ne nie kindgi. Jotich wuon puodho nodhi ire, mopenje niya, ‘Jaduong’, donge kodhi mabeyo lilo ema nichwoyo e puothi? Ka kamano, to ogologi oa kure?’ En to nodwokogi niya, ‘Jasigu moro ema otimo kamano!’ Eka jotichne nochako openje ni, ‘Idwaro ni mondo wadhi wapudhgi oko koso?’ To nodwokogi ni, ‘Ooyo, kik utim kamano, dipo ka upudho cham kaachiel gi ogolo. Wegiuru aweya gidongi giduto, nyaka ndalo keyo chopi, eka ananyis jokeyo ni mondo gikwong gipudh ogolo, gitue wiye wiye mondo giwang’ e mach. Bang’e gika cham, giol e decha.’ ”\n Yesu nochako ogoyonigi ngero moro niya, “Loch Polo chalo gi koth karadali mane ng’ato okawo mopidho e puothe. En kodhi matinie moloyo kodhi mamoko duto, to ka osedongo to odoko yath maduong’ie moloyo yien duto, kendo winy biro mi gedi e bedene.”\n Yesu nochako ogoyonigi ngero machielo niya, “Loch Polo chalo gi thowi mane dhako moro okawo mobagogo mogo atonge adek, mi bang’e ochiek maber.” Kane Yesu puonjo ji wechego duto, to nowuoyonigi mana gi ngeche. Adier, ne ok owachnigi gimoro mak mana e yor ngero.\n “Bende Loch Polo chalo gi jaohala madwaro kite ma nengogi tek, to ka osenwang’o moro maberie moloyo moko duto, to odhi oloko gige duto pesa, mondo ong’iewego.\n “To bende Loch Polo chalo gi tol mobol e nam, mamako kit rech duto. Ka osepong’, to jolupo ywaye oko e dhowath, kendo gibet piny mondo gipog rech. Rech mabeyo giketo e oserni, to maricho giwito oko. Mano bende e kaka notim ni ji, chieng’ giko piny. Malaika nowuogi kendo nopog joma richo kuom joma beyo, mi witi e mach mager. Kanyo ywagruok gi muodo lak nobedie.”\n Yesu noluongo ji ire, mi owachonigi niya, “Winjuru gima awachonu mondo ung’e tiende. Gik ma donjo e dho dhano ok ema mi dhano dok jaketho, to mana gik mawuok e dhoge ema miyo odoko jaketho” Eka jopuonjrene nobiro ire, mopenje niya, “Bende ing’eyo ni jo-Farisai nende osin kodi, kane giwinjo gima iwacho?” Yesu nodwokogi ni, “Gimoro amora mane Wuora mae polo ok opidho, ibiro pudho. Omiyo wegiuru aweya! Gin jotelo mamuofni. Ka muofu otelo ni muofu wadgi, to donge giduto ginyumore e bur?” To Petro nokwaye mondo onyisgi tiend ngerono. Yesu nodwokogi ni, “Kara un bende weche pok odonjonu? Donge uneno ka gik moko duto madonjo e dho dhano kadho e iye, kendo wuok oko? To gik mawuok e dho dhano a mana e chunye, kendo mago ema miyo odoko jaketho, nikech chuny dhano ema paro maricho nitie, mamiyo otimo gik maricho, kaka nek gi terruok gi wuowo gi kuo gi miriambo, kod kuoth. Mago e gik mamiyo dhano doko jaketho. To ka ng’ato ochiemo ka ok ologo e yo ma chik dwaro, to mano ok mi odok jaketho.”\n “Neuru ni ok uchayo achiel kuom joma tindogi. Awachonu ni malaika manie polo moritogi neno wang’ Wuora e polo ndalo duto. [ Wuod Dhano nobiro mondo ores joma olal.] “Nyisauru ane gima uparo: ka ng’ato nigi rombe mia achiel, to achiel kuomgi olal, donge dowe rombe mamoko piero ochiko gochiko ka kwayo e kor got, to odhi manyo rombo molalno? To awachonu adier ni, ka oyude to obedo mamor gi rombono moloyo rombe pier ochiko gochiko mane ok olal. Kamano e kaka Wuonu mae polo bende ok dwar mondo achiel kuom joma tindogi olal.\n Mano emomiyo inyalo pimo Loch Polo gi ruoth moromane dwaro mondo onon kaka jotichne tiyo gi pesane. To kane ochako kueno, nokelne jotichne moro mane nigi gope moromo siling’ tara gi tara. To jatichno ne onge gi yo ma dichulgo gopeno, omiyo ruodhe nowacho ni mondo ong’iewe ka misumba, kaachiel gi chiege gi nyithinde kod gige duto, mondo ochulgo gowino. To jatichno nopodho piny e tiend ruodhe kosaye niya, ‘Yie, itera mos, to abiro chuli gopi ma an-go duto.’ Kane ruodhe owinjo kamano, nokeche, mogonye, kendo oweyone gowino. “To ng’atno nowuok, moromo gi jatich wadgi mane nigi gope moromo siling moko manok kende. Ne omako Ng’atno gi ng’ute, modeyo, kowachone ni, ‘Chula gopa ma in-go.’ To jatich wadgino nopodho piny e tiende, kahombe niya, ‘Yie itera mos, to abiro chuli gopi ma an-go duto.’ To jalo notamore weye, modhi otere e jela nyaka chop ochule gope. Kane jotich wetegi oneno gima otimore, chunygi nodoko malit ahinya, omiyo ne gidhi ir ruodhgi, mi ginyise weche duto. Eka ruodhgino noluongo ng’atno ire, mowachone niya, ‘In jatich marachni! Nende aweyoni gopa duto ma in-go nikech ne ikwaya. To koro donge owinjore ikech jatich wadu mana kaka an bende nende akechi?’ Mirima nomako ruodhno ahinya, mi otero jatichneno e jela, mondo okume kuno nyaka chop ochul gowino duto.” Yesu notieko, kawacho niya, “Mano e kaka Wuora mae polo bende notim ni ng’ato ka ng’ato kuomu ma ok oweyo ni wadgi gi chunye duto!”\n Eka Yesu nomedo wacho niya, “Loch Polo chalo gi wuon puoth mzabibu mane owuok gokinyi mang’ich kadhi dwaro jotich mondo otine e puothe. Ne owinjore gi jotich moko ni obiro chulogi siling’ achiel achiel, odieching’ kodiechieng’, mi noorogi e puodho. Ne ochako owuok kar sa adek, mi odhi oyudo jomoko kochung’ achung’a e chiro, ka onge gima gitim. Nowachonigi niya, ‘Un bende, dhiuru e puotha, to abiro miyou pok mowinjore.’ Kamano ne gidhi. Eka ng’atno nochako owuok kar sa auchiel, kendo kar sa ochiko, mi odhi oyudo jomoko, kendo owinjorego bende. Nochako owuok kar sa apar gachiel, mi odhi oyudo jomoko ka pod ochung’ achung’a e chiro, omiyo nopenjogi niya, ‘Ere gimomiyo ubudho abudha ka onge gima utimo odiechieng’ duto?’ Ne gidwoke ni, ‘Wobudho ka nikech onge ng’at mosemiyowa tich’. Eka nowachonigi niya, ‘Kara, un bende dhiuru e puotha mar mzabibu’. “Kane piny ochopo odhiambo, wuon puodho nowacho ni nyapara ni, ‘Luong jotich mondo obi ichulgi pokgi, kichako gi joma nende obiro achien, kendo itieko gi joma nende obiro mokwongo’. Kuom mano, joma ne ochako tich sa apar gachiel mar odhiambo nobiro, moyudo siling’ achiel achiel. To bang’e kane joma nokwongo ochako tich obiro, ne gigalo ni gibiro nwang’o pok mang’eny mokadho kanyo, to kata kamano, gin bende ne omigi mana siling’ achiel achiel. To kane gikawo pok gi ne ging’ur ni wuon puodho ka giwacho niya, ‘Ji manende obiro achien-gi osetiyo mana kuom sa achiel kende, to ere gima omiyo isemiyogi pok mana marom kodwa? Wan donge ema wasechandore gi tich matek odiechieng’ ngima, to chieng’ makech chamowa?’ To ng’atno nodwoko achiel kuomgi niya, ‘Omera, onge gima rach ma asetimoni. Donge nende wawinjore kodi ni abiro chuli siling’ achiel? Kara, kaw pokni mondo idhi! An ema ahero miyo joma nende ochako tich achien-gi pok marom gi mau! Donge an gi ratiro mar timo gima adwaro gi pesana awuon? Koso in gi nyiego nikech ineno ni an ng’at mang’won?’ ” Eka Yesu notieko, kawacho niya, “Kamano joma koro odong’ chien notel, to joma koro otelo nodong’ chien!”\n “To koro uparo nadi kuom wachni? Ng’at moro ne nigi yawuowi ariyo. Nodhi ir wuode maduong’, mowachone niya, ‘Nyathina, kawuono dhiyo mondo iti e puoth mzabibu.’ Wuodeno nodwoke ni, ‘Ee, adhi.’ To kata kamano ne ok odhi. Bang’ mano, ng’atno nodhi ir wuode machielo, mowachone mana kaka nowacho ni wuode maduong’. Wuowini to nodwoke ni, ‘Ok adhi.’ To achien noloko parone, modhi. To koro apenjou ni, kuom yawuowi ariyogo, ere ng’ama notimo gima ne wuon mare dwaro?” Ne gidwoke ni, “Wuowi matin.” Eka Yesu nowachonigi niya, “Adier awachonu ni josol osuru gi jochode kwongonu donjo Piny Ruodh Nyasaye. Awacho kamano nikech Johana nobiro iru, monyisou yo makare monego uluw, to ne utamoru yie wachne. Josol osuru gi jochode to noyie. To kata obedo ni ne uneno kamano, to ne ok ulokoru mondo uyie wachne.\n “Koro winjuru ngero machielo. Ne nitie ng’at moro mane oloso puoth mzabibu. Nochielo puodhono, mokunyone bur mibiyoe mzabibu, kendo ogerone kar rito. Eka ne oweye e lwet jopur, mi owuok odhi e piny moro mabor. To kane ndalo pono mzabibu ochopo, nooro jotichne ir jopurgo, mondo oomne olemo monego oyudi. To jopur nomako jotichnego mi ogoyo achiel, to moro ginego, kendo machielo gigoyo gi kite. Wuon puodho nochako ooro jotich mamoko, mang’eny moloyo mokwongo ka, to jogo notimonigi mana kaka ne gitimo ni jotich mokwongo kande. To e gikone nooro wuode irgi, koparo ni, ‘Wuoda to ang’eyo i ngibiro miyo luor’ To kane jopurgo oneno wuode ne giwacho e kindgi giwegi ni, ‘Jali ema biro bedo wuon lowo, omiyo biuru wanege, mondo wakaw lope.’ Kuom mano ne gimake mi giwite oko e tok puoth mzabibu, kendo ginege. “To koro apenjou ni, ka wuon puodho obiro, to ang’o ma notim ni jopurgo?” Ne gidwoke ni, “Enoneg jomarichogo gi nek marach, mi okaw puotheno omi jopur moko nono manyalo miye olemo monego oyudi e kinde ka kinde ma olemo ochiekie.” Eka Yesu nopenjogi ni, “Pok usomo e Muma niya, ‘Kidi mane jogedo odagi, ema koro osedoko kidi motegno moriwo kor ot. Mano en tich Ruoth Nyasaye, kendo en gima lichnwa miwuoro’? “Emomiyo awachonu ni Loch Nyasaye ibiro golo kuomu, kendo nomiye oganda moro manyalo nyago olemo makare. [ Ng’ato ang’ata mopodho kuom kidino, notur matindotindo, to ka kidino ema opodho kuom ng’atno, to norege ka buru!]” Kane jodolo madongo gi jo-Farisai owinjo ngechenego, ne ging’eyo ni owuoyo mana kuomgi.\n Yesu nochako wuoyo kodgi gi ngeche, kawacho niya, “Loch Polo chalo gi ruoth mane oloso nyasi mar kisech wuode. Ne ooro jotichne mondo odhi onyis joma oluongi mondo obi, to joma oluonggo nodagi. Omiyo nochako ooro jotich mamoko, kowachonigi ni mondo ginyis joma oluonggo niya, ‘Nyasi oseikore, kendo aseyang’o ruetha gi jamba moko machwe, kendo gik moko duto oselosi. Omiyo biuru e kisera.’ To joma noluonggo ne ok odewo wachno, mi ng’at achiel nodhi adhiya e puodho, to machielo odhi e ohande, to joma moko nomako jotichnego, motimonigi malit, kendo onegogi. Mirima nohewo ruodhno, omiyo nooro askechene, mi odhi otieko jonekgo, kendo owang’o dalagi. Eka nowacho ni jotichne niya, ‘Kisera koro oseikore, to joma ne oluongi ok oromo betie e kiserani. Kuom mano, dhiuru e akek yore mondo uluong ji duto munwang’o obi e kisera,’ Omiyo jotich nodhi e akek yore, mochoko ji duto mane ginwang’o, joma richo kod joma beyo machalre, mi welo nopong’o siwandha. “To kane ruoth obiro neno welo, noyudo ng’at moro kanyo ma ok orwako law kisera, mi owachone ni, ‘Omera, ere kaka idonjo ka, to ionge gi law kisera?’ To dho ng’atno nomoko. Eka ruoth nowacho ni jotichne niya, ‘Tueuru luetene gi tiendene, mondo uwite oko e mudho mandiwa, kuma ywagruok kod muodo lak nitie.’ ” Yesu notieko ka wacho ni, “Ji ma iluongo ng’eny, to joma iyiero nok.”\n “Puonjreuru rieko kuom wach yadh ng’owo. Ka bedene loth, kendo ochako golo pote, to ung’eyo ni ndalo chwiri chiegni. Kamano bende ka uneno ka gik moko duto ma asewachonugo timore, to ng’euru ni Wuod Dhano osekayo machiegni, kendo en mana e dhoot. Awachonu adier ni gigo duto notimre kapok tieng’ ma kawuononi orumo. Polo gi piny norum. Wechena to ok norum ngang’.\n “Ere ng’ato kuomu ma chalo gi jatich mogen kendo mariek, ma ruodhe oketo mondo orit jotich wetene, kendo omigi chiemo e kinde mowinjore? Jatich ma ka ruodhe oduogo, to yudo katiyo kamano, en jahawi. Adier awachonu ni ruodhe nokete jarit mwandune duto. To ka en jatich marach, to onyalo paro e chunye ni ruodhe biro deko kapok oduogo. Omiyo onyalo chako goyo jotich wetene, kochiemo achima kendo ometho gi jomer. To chieng’ moro nopo ka ruodhe oduogo dala e sa ma ok ong’eyo, mi nong’ade sirunde sirunde. Kamano notere kama ywagruok gi muodo lak nitie, mondo okume kaachiel gi joma wuondore ni beyo!”\n Yesu nomedo wacho niya, “E ndalogo, Loch Polo nochal gi nyiri apar mane okawo techegi, mowuok mondo odhi orom gi wuon kisera. Abich kuomgi nofuwo, to abich mamoko ne riek. Nyiri abich mofuwogo nokawo techegi, to mo to ok gikawo. Nyiri mariek to nokawo techegi kaachiel gi mo bende e chupe. To wuon kisera noriwore, omiyo ne ginur giduto, mi nindo oterogi. To odiewuor tir, koko noogore niya, ‘Wuon kisera echa biro! Wuoguru mondo udhi uromne.’ Eka nyigo duto noa malo, moloso techegi. Nyiri mofuwo nowacho ni nyiri mariek niya, ‘Pognwaeuru moruno matin, nikech techewa dwaro tho.’ To nyiri mariek nodwokogi ni, ‘Ooyo, ok wanyal miyou, nikech mo ma wan-go ok nyal romowa kodu. Dhiuru e duka mondo ung’iew maru.’ To kane oyudo gidhi ng’iewo, wuon kisera nochopo, mi nyiri abich mane oikorego odonjo kode e siwandha mi olor dhoot. Bang’e nyiri mokogo bende nobiro, moluongo niya, ‘Jaduong’! Jaduong’! Yawnwa.’ To nodwokogi ni, ‘Awachonu adier ni akiau.’ ” Eka Yesu notieko ka wachonigi niya, “Mano emomiyo un bende beduru motang’, nikech ok ung’eyo odiechieng’ kata sa ma anabie.”


Nyasaye Ohero Joma Ler | Hera mar Nyasaye\nSULA MAR 8\nNyasaye Ohero Joma Ler\n“Gi ng’a maler inibedi ng’a maler.”—ZABURI 18:26.\n1-3. (a) Ang’o momiyo min nyathi timo matek mondo wuode onenre maber kendo koler? (b) Ang’o momiyo Jehova dwaro ni joma lame obed maler, kendo ang’o majiwowa mondo wadwar ritore ka waler?\nMIYO moro iko wuode mapod tin mondo odhi kamaro. Otimo matek mondo one ni nyathino olwokre kendo neno ni lepe ler. Ong’eyo ni rito ler dwarore ahinya mondo wuodeno obed gi ngima maber. Ong’eyo bende ni yo ma nyathineno nenorego nyiso chal mar jonyuolne.\n2 Jehova, Wuonwa mae polo, dwaro ni mondo jotichne obed maler. Wachne wacho kama: “Gi ng’a maler inibedi ng’a maler.” * (Zaburi 18:26) Jehova oherowa; ong’eyo ni rito ler marwa en gima konyowa ahinya. Odwaro bende ni wan kaka Joneno mage wanyis kido mamiyo joma moko wuoyo kuome e yo maber. Kuom adier, bedo joma ler kod rito tim maber biro chiwo duong’, to ok achaye ne Jehova kod nyinge maler.—Ezekiel 36:22; 1 Petro 2:12.\n3 Ng’eyo ni Nyasaye ohero joma ler jiwowa mondo warit ler. Wadwaro ni kaka wadak omiye duong’ nikech wahere. Wadwaro bende siko e herane. Koro wanon ane gima omiyo owinjore warit ler, bedo maler oriwo ang’o, kod kaka wanyalo ritore ka waler. Nonruok e yo ma kamano nyalo konyowa ng’iyo kabe nitie kuonde madwarore mondo watimie lokruok.\nANG’O MOMIYO ONEGO WARITRE KA WALER?\n4, 5. (a) Gima duong’ momiyo onego waritre ka waler en ang’o? (b) Ler mar Jehova nenore nade kuom chwechne ma nenore?\n4 Yo achiel ma Jehova telonwago en kuom keto ranyisi. Wachne jiwowa mondo ‘wabed joma luwo tim Nyasaye.’ (Jo Efeso 5:1) Gima duong’ momiyo onego waritre ka waler en ma: Jehova, Nyasaye ma walamo, ler e yore duto.—Tim Jo-Lawi 11:44, 45.\n5 Ler mar Jehova mana kaka thoth kido mage mamoko kod yorene, nenore kuom chwechne. (Jo Rumi 1:20) Piny ne ochwe mondo obed kar dak maler mar dhano. Jehova oseketo chenro mamiyo muya kod pi bedo maler. Kute moko konyo e loko chilo mondo obed gigo ma ok nyal hinyo ji. Josayans osekonyore gi kutego e golo petrol ma pukore oko kod gik mamoko machido alwora manwang’ore nikech timbe ich lach kod wuoro mag dhano. Onge kiawa ni, Jal ma “nochweyo piny” okawo wach ler mapek ahinya. (Yeremia 10:12) Wan bende onego wakawe mapek.\n6, 7. Ere kaka Chik Musa ne ojiwo ni ler en gima dwarore kuom jogo ma ne lamo Jehova?\n6 Gima chielo momiyo onego waritre ka waler en ni Jehova, ma en e Jaloch Man Malo Chutho, dwaro ni joma lame obed maler. E bwo Chik ma Jehova ne omiyo Jo-Israel, ler ne otudore machiegni ahinya kod lamo. Chik ne onyiso maler ni e Odiechieng Loso Winjruok, jadolo maduong’ nyaka ne lwokre diriyo. (Tim Jo-Lawi 16:4, 23, 24) Jodolo ma ne tayo ne dwarore mondo olwok lwetegi kod tiendegi kapok gichiwo misengini ne Jehova. (Wuok 30:17-21; 2 Weche mag Ndalo 4:6) Chik nokwano yore 70 mopogore opogore mamiyo ringruok ok bed maler kod mamiyo ng’ato ok bed maler e bwo Chik. Ka Ja-Israel moro ne ok ler, ne ok onyal riwore gi jomoko e lamo, nikech timo kamano ne nyalo kelo kum mar tho. (Tim Jo-Lawi 15:31) Ng’ato ang’ata ma ne dagi yore ma ne oket nigi e wach pwodhruok, moriwo lwoko dendgi kaachiel kod lepgi, ne onego ‘ogol oko mar oganda.’—Kwan 19:17-20.\n7 Kata obedo ni ok wan e bwo Chik Musa, chikno konyowa ng’eyo kaka Nyasaye neno gik moko. E yo manenore maler, Chik nojiwo ni ler ne en gima dwarore kuom joma ne lamo Nyasaye. Jehova pok olokore. (Malaki 3:6) Ok onyal yie gi lembwa kapo ni ok en “maler, kendo ma onge mbala.” (Jakobo 1:27) Omiyo onego wang’e gima odwaro ni mondo watim kuom wachni.\nBEDO MALER E WANG’ NYASAYE ORIWO ANG’O\n8 Jehova dwaro ni warit ler e yore mage?\n8 Ei Muma, paro mar bedo maler ok en mana bedo maler e ringrewa kende. Bedo maler e wang’ Nyasaye mulo kit ngimawa duto. Jehova dwaro ni warit ler e yore madongo ang’wen ma gin; e lamo, e tim, e paro, kod e ringruok. Koro wane gima moro ka moro kuomgi ochung’ne.\n9, 10. Tiend rito ler e lamo en ang’o, kendo Jokristo madier ok donji e timbe mage?\n9 Lamo maler. Kokete e yo machiek, bedo maler e lamo nyiso ni ok wariw kanyachiel lemo madier gi ma miriambo. Kane Jo-Israel oa Babulon ka gidok Jerusalem, ne dwarore ni mondo giwinj weche ma ne okudhi gi much Nyasaye mawacho kama: “Aieuru, . . . kik umul gi moro mak ler; . . . beduru maler.” (Isaiah 52:11) Jo-Israel ne dok thurgi ka wach maduong’ ne en dwoko lamo mar Jehova. Lamono ne nyaka bed maler, ma ok ochide gi puonj, timbe, kod kit dinde mag Babulon ma ok luor Nyasaye.\n10 E kindegi, wan kaka Jokristo madier nyaka watang’ kik lamo mag miriambo ochidwa. (1 Jo Korintho 10:21) Dwarore bedo motang’ kuom wachni, nikech dinde mag miriambo olworowa. E pinje mathoth, chike kod timbe mopogore opogore kod nyasi otudore gi puonj dinde mag miriambo, machalo kaka paro ni gimoro nie iwa madhi nyime gi dak bang’ tho. (Eklesiastes 9:5, 6, 10) Jokristo madier ok donji e timbe motudore gi puonj dinde mag miriambo. * Ok wabi weyo jomoko ochunwa mondo wawe luwo chike mag lamo maler manie Muma.—Tich Joote 5:29.\n11. Bedo maler e tim oriwo ang’o, kendo ang’o momiyo dwarore ahinya mondo warit ler e wachni?\n11 Bedo maler e tim. Bedo maler e tim oriwo weyo tim terruok e yo moro amora. (Jo Efeso 5:5) En gima dwarore ahinya ni mondo warit timbe maler. Mana kaka wabiro neno e sula maluwo e bugni, mondo mi wasik e hera mar Nyasaye, nyaka ‘wawe terruok.’ Joma terore ma ok lok chunygi “ok nocham gikeni mag pinyruodh Nyasaye.” (1 Jo Korintho 6:9, 10, 18) E wang’ Nyasaye, joma kamago gin e moko kuom, “jo modwanyore.” Ka ok girito ler e timbegi, “kargi nobed . . . tho mar ariyo.”—Fweny 21:8.\n12, 13. Tudruok mane mantie e kind paro kod timbe, kendo ere kaka wanyalo ritre ka waler e pachwa?\n12 Ler e paro. Paro kelo tim. Ka wachiwo thuolo mar paro maricho dak e pachwa kod chunywa, gikone wanyalo timo timbe ma ok ler. (Mathayo 5:28; 15:18-20) To ka wapong’o pachwa gi paro maler, mano nyalo jiwowa mondo warit timbe maler. (Jo Filipi 4:8) Ere kaka wanyalo rito ler e paro? Ok onego wadonji e yo moro amora mar yudo mor manyalo chido pachwa. * E wi mano, wanyalo pong’o pachwa gi paro maler ka wasomo Wach Nyasaye kinde duto.—Zaburi 19:8, 9.\n13 Mondo mi wasik e hera mar Nyasaye, dwarore ahinya mondo waritre ka waler e lamo, e tim, kod e paro. Rito ler e yoregi owuoye e yo matut e sula mamoko mag bugni. Koro wang’i ane yo mar ang’wen ma en ler mar ringruok.\nERE KAKA WANYALO RITO LER MAR RINGRUOK?\n14. Ang’o momiyo ler mar ringruok ok en mana wach mar ng’ato owuon?\n14 Ler mar ringruok oriwo rito dendwa kod kuonde ma wadakie mondo obed maler. Be ler ma kamano en mana wach ng’ato owuon ma ng’at machielo ok onego odonjie? Mano ok dibed adiera kuom jogo malamo Jehova. Mana kaka osewachi, Jehova dewo ahinya ler marwa mar ringruok ok mana nikech owinjore kodwa, to bende nikech wanyiso kite. Par ane ranyisi motigo e chakruok sulani. Donge neno nyathi mosiko kochido achida kata ma ok rwakre maber miyo iwuoro kaka jonyuolne chalo? Ok dwaher mondo gimoro amora kuom rwakruokwa kata kit ngimawa okel achaye ne Wuonwa manie polo kata miyo wach mwalando obed ma ok kaw mapek. Wach Nyasaye wacho kama: “Ok watim gimoro ma chwanyo ng’ato, ma dimi wach moro yudie e tichwa. E weche duto wanyisore kaka jotich Nyasaye, kwatimo kinda ahinya.” (2 Jo Korintho 6:3, 4) To kara, wanyalo ritore nade ka waler e ringrewa?\n15, 16. Timbe mabeyo mag rito ler gin mage, kendo kaka warwakore onego onyis ang’o?\n15 Ler marwa kod rwakruokwa. Kata obedo ni timbe kod chal mar kuonde ma ji odakie opogore e piny ka piny, waduto wanyalo nwang’o sabun kod pi moromo mondo walwokre pile kendo wane ni wan kaachiel gi nyithindwa waler. Timbe mabeyo mag rito ler gin kaka logo gi sabun kod pi kapok wachiemo kata mulo chiemo e yo moro amora, bang’ a e cho, bang’ lwoko kod loko ne nyathi matin gik molosore. Logo gi sabun gi pi nyalo geng’o midekre kendo reso ngima. Onyalo geng’o landruok mar kute makelo tuoche, mi kony ji e geng’o tuoche mag diep. E pinje ma udi oger ma ok ni gi choche migoyoe pi, kamoro losruokgo inyalo yiki, mana kaka ne itimo e piny Israel machon.—Rapar mar Chik 23:12, 13.\n16 Lepwa bende dwarore ni olwoki ndalo duto mondo gibed maler kendo manenore maber. Ok ochuno ni lep Jakristo nyaka bed ma nengogi tek kata obed fason manyien, to onego obedi maneno maber, maler, kendo mobidhore. (1 Timotheo 2:9, 10) Kamoro amora ma wantie, wadwaro ni rwakruokwa mondo omi ji one “ber mar puonj Nyasaye Jawarwa.”—Tito 2:10.\n17. Ang’o momiyo utewa kod alworagi onego obed maler kendo manenore maber?\n17 Utewa kod alworagi. Utewa nyalo bedo ni ok gin mag nyadhi ahinya, kata kamano, onego gibed maler kendo manenore maber kaluwore gi nyalowa. E yo machalo kamano, ka wajotiyo gi mtoka kata ndigni e dhi e chokruok kod tij lendo, wanyalo timo duto mwanyalo mondo waritgi gibed maler kaka nyalore, igi kod oko margi. Wiwa kik wil ni ot maler kod alworane chiwo neno kuom Nyasaye ma walamo. Donge wapuonjo ji ni Jehova en Nyasaye maler, ni obiro ‘ketho joma ketho piny,’ kendo ni Pinyruodhe machiegni biro loko piny ma en kar dakwa obed paradis? (Fweny 11:18; Luka 23:43) Ka kuom adier, wadwaro ni chal mar utewa kod gik ma wan-go onyis jomoko ni kata kindegi wapuonjore bedo gi timbe mag rito ler mabiro dwarore e piny manyien mabiro.\nLer mar ringruok riwo rito ler mar dendwa kod kuonde ma wadakie\n18. Ere kaka wanyalo nyiso luor ne Od Romo marwa?\n18 Kama walemoe. Hera marwa kuom Jehova miyo wanyiso luor ne Od Romo, ma en e kar lemo mar adier e alworano. Ka joma nyien obiro e Od Romo, wadwaro ni gibed gi paro makare kuom kuondewa mag romo. Lwoko kod rito Od Romo dwarore kinde duto mondo osik konenore maber. Wanyiso luor ne Od Romo marwa ka watimo kar nyalowa mondo mi obed maler kendo maber. En thuolo makende mondo wachiw thuolowa mar konyo e timo ler kendo “loso kendo uro” karwa mar lemo. (2 Weche mag Ndalo 34:10) Wechego bende tiyo ka waromo kuonde ma watimoe chokruoge mag alwora kata mag distrikt.\nBEDO MALER KUOM TIMBE MOCHIDO\n19. Mondo mi waritre ka waler e ringruok, ang’o ma onego wawe, kendo ere kaka Muma konyowa e wachni?\n19 Mondo mi waritre ka waler e ringruok, onego wawe timbe ma ji ong’iyogo mochido kaka madho ndawa, mer, kod tiyo gi yedhe kata gik mamoko maloko ji wasumbgi kendo mamero, ma ok e yor thieth. Muma ok kwan timbe duto mochido kendo monywandore ma ji ong’iyogo monya e ndalogi, kata kamano, oting’o puonj ma konyowa ng’eyo kaka Jehova nyaka bed ni neno gigo. Nikech wang’eyo kaka Jehova neno gik moko, herawa kuome miyo watimo gik mamiyo oyie kodwa. Wang’ie weche abich moting’o puonj mawuok e Ndiko.\n20, 21. Jehova dwaro ni mondo wabed thuolo kuom timbe mage, kendo wach mane maduong’ mamiyo wayie timo kamano?\n20 “E momiyo johera, nikech wan gi singruokgo, ber mondo walwokre a e chido mar ringruok kendo mar chuny, mondo wabed maler chuth kuom luoro Nyasaye.” (2 Jo Korintho 7:1) Jehova dwaro ni mondo wabed thuolo kuom timbe manyalo chido ringrewa kendo ketho chunywa tiende ni paro machikowa. Kuom mano, nyaka wawe timbe mamiyo wabedo wasumbinigi mong’ere ni hinyo ringruok kod paro.\n21 Muma chiwo wach maduong’ mamiyo onego “walwokre a e chido” duto. Ne ni 2 Jo Korintho 7:1 chako kawacho ni, “e momiyo johera, nikech wan gi singruokgo.” Singruok mage? Mana kaka osewach e kwan matindo motelo, Jehova singo ni: “Narwaku, Nabednu Wuoro.” (2 Jo Korintho 6:17, 18) Par ane: Jehova singo ni obiro riti kendo heri kaka wuoro timo ne wuode kata nyare. Kata kamano, Jehova biro chopo singogi mana ka iweyo gik machido ‘ringruok kendo chuny.’ Nyalo bedo fuwo maduong’ ahinya kara, kinyalo weyo tim moro amora monywandore ma ji ong’iyogo mondo omayi winjruok maber kendo machiegni machalo kamano gi Jehova!\n22-25. Puonj mage mag Muma manyalo konyowa weyo timbe ma ok ler ma ji ong’iyogo?\n22 “Her Ruoth Nyasachi gi iyi duto, kendo gi chunyi duto, kendo gi riekoni duto.” (Mathayo 22:37) Yesu noyiero chikni kaka maduong’ moloyo chike duto. (Mathayo 22:38) Jehova owinjore yudo hera ma kamano koa kuomwa. Mondo mi wahere gi iwa duto, chunywa duto, kod riekowa duto, nyaka wawe timbe manyalo ng’ado ngimawa kata ketho paro ma Nyasaye nomiyowa.\n23 ‘Nyasaye chiwo ne dhano ngima gi muya miyweyo kod gik moko duto.’ (Tich Joote 17:24, 25, Luo, 2003) Ngima en mich moa kuom Nyasaye. Wahero Jal Machiwe, omiyo wadwaro nyiso luor kuom michno. Wadagi tim moro amora ma ji ong’iyogo manyalo hinyo ngima, nikech wang’eyo ni timbego nyiso achaye maduong’ ahinya kuom mich mar ngimano.—Zaburi 36:9.\n24 “Her wadu kaka iherori iwuon.” (Mathayo 22:39) Timbe ma ji ong’iyogo ma ok ler, kinde mathoth hinyo jal ma timogi kaachiel gi joma ni machiegni kode. Kuom ranyisi, bedo machiegni gi iro maa kuom ng’a mamadho ndawa nyalo hinyo jogo ma ok jo ndawa. Ng’at mahinyo joma ni machiegni kode ketho chik Nyasaye ma en ni nyaka waher dhano wadwa. Kendo timbene nyiso ni ok ohero Nyasaye.—1 Johana 4:20, 21.\n25 ‘Winjuru joloch gi weg teko.’ (Tito 3:1) E pinje mathoth, nitie yedhe moko ma ka ng’ato obedogo kata tiyo kodgi oketho chik. Kaka Jokristo madier, ok wabed kata tiyo gi yedhe ma chik okwero.—Jo Rumi 13:1.\n26. (a) Mondo wasik e hera mar Nyasaye, ang’o ma onego watim? (b) Ang’o momiyo ritruok ka waler e wang’ Nyasaye e kit ngima maberie moloyo?\n26 Mondo mi wasik e hera mar Nyasaye, onego warite ka waler, ok mana e yo achiel kata yore ariyo, to onego obed kuom yore duto. Weyo kendo bedo mabor gi timbe ma ji ong’iyogo machidogi ok yot, kata kamano onyalore. * Kuom adier, onge kit ngima maberie moloyo nikech kinde duto Jehova puonjowa mondo wayud konyruok wawegi. (Isaiah 48:17) Maduong’ie mogik, kuom ritruok ka waler, wanyalo bedo gi mor mabiro nikech ng’eyo ni wanyiso e yo maber kit Nyasaye ma wahero, mamiyo wasiko e hera mare.\n^ par. 2 Wach e dho-Hibrania miloko ni “ler” ok nyis mana ler mar ringruok kende to bende onyiso ler e wach lamo.\n^ par. 10 Ne Sula mar 13 mar bugni mondo iyud weche mawuoyo kuom nyasi kod timbe ma Jokristo madier ok donjie.\n^ par. 12 Kaka wanyalo yiero yore mag mor mowinjore nwang’ore e Sula mar 6 mar bugni.\n^ par. 26 Ne sanduge mawacho ni, “ Bende Atemo Matek Mondo Atim Gima Ni Kare?” e ite mar 94 kod “ Kuom Nyasaye Duto Nyalore” mayudore malo kanyo.\nBENDE ATEMO MATEK MONDO ATIM GIMA NI KARE?\nPuonj: “Asando ringra, kendo kete bet misumba, mondo kik bed ni, kaseyalo ni jo moko, to yud ni an awuon arem.”—1 Jo Korintho 9:27.\nPenjo moko minyalo penjri\nKa gombo mar timo gima nyalo chida obirona, be sechego ema alemo mondo roho mar Nyasaye okonya e loyo gombono?—Mathayo 6:13.\nEre kaka osiepena, sinembe ma aneno, kod thumbe ma awinjo chiko kindana mar dong’ thuolo kuom timbe maricho ma ji ong’iyogo?—1 Petro 4:3, 4.\nAng’o momiyo timo gik mabeyo ok miwa ratiro mar timo richo?—Mathayo 23:25-28.\nAng’o momiyo aikora nwang’o sand ka atimo kinda mondo amor Jehova mana kaka Yesu bende nosandre nikech timo dwach Nyasaye?—1 Petro 2:21; 4:1.\nEre kaka anyalo lero ne ng’ato gima omiyo ayiero ni ok amadh ndawa?—Jo Rumi 12:1, 2.\nBende ang’eyo ni ka akier matin mi adok e tim marach to ok nyis ni weyo timno otama chuth?—Jo Rumi 7:21-25.\n“KUOM NYASAYE DUTO NYALORE”\nHelen * wacho ni, “kane aja higini 15, ne onwang’o amadho kong’o gi ndawa pile an kod osiepena e giko juma. Bang’e, kata obedo ni ne an miyo ma ni kende gi nyithindo adek, ne abedo misumba yath ma iluongo ni cocaine. Ngimana ne opong’ gi chandruok. Kata kamano, ne achako puonjora Muma, kendo gi kony moa kuom Jehova, ne achako ngima maler kendo ne abedo thuolo kuom timbe ma ne an misumbagi. Ne akedo matek ahinya, to moloyo e weyo cocaine. Aparo ni ok dine onyalore timo lokruokgi gi tekona awuon. Kata kamano, e ngimana aseneno adieri mag weche Yesu: ‘Kuom Nyasaye duto nyalore.’”—Mathayo 19:26.\n^ par. 67 Nying’ oseloki.


Luka 12 - Holy Bible [Luo Bible 2015] - (Luk 12)\nE kindeno, kane ji osechokore gana gi gana ma koro ginyonore anyona, Yesu nokwongo owuoyo gi jopuonjrene, kowachonigi niya, “Beduru motang’ ni thop jo-Farisai, ma en mana wuondruok.\nOnge gimoro amora mopandi ma ok nong’ere achien, kendo onge wach moro maling’ling’ ma ok nofwenyre.\nKuom mano, gimoro amora musewacho e mudho, nowinji e lela, bende gimoro amora ma usekuodho ni ji kuonde mopondo, nohul ratiro.\n“Un osiepena, awachonu ni kik uluor joma nego mana ringruok kende, to bang’e onge gima rach ma ginyalo medo timo.\nTo adwaro nyisou ng’at monego uluor; Luoruru Nyasaye nimar en ema en gi teko, ma, ka oseneg ng’ato to onyalo wito e mach mak tho. Adier awachonu ni, luoruru Jalo!\nOyundi abich donge ing’iewo otonglo ariyo kende? To kata kamano, onge kata achiel kuomgi ma wi Nyasaye nyalo wilgo.\nTo un, kata mana yie wiu duto bende osekwan. Kuom mano, kik ubed maluor, nikech un uloyo winy ndalo mang’eny.\n“Awachonu ni ng’ato ang’ata mahulo e nyim ji ni en ng’ata, Wuod Dhano bende nohul ni en ng’ate e nyim malaika mag Nyasaye.\nTo ng’ato ang’ata ma kweda e nyim ji, Wuod Dhano bende nokwede e nyim malaika mag Nyasaye.\nNg’ato ang’ata mowacho gimoro marach kuom Wuod Dhano, nowene, to ng’at moyanyo Roho Maler ok nowene.\nKa omaku, moteru mondo oyalu e nyim jodong ut lemo, kata e nyim ruodhi, kata e nyim jotelo mamoko, to kik uparru kuom weche ma dudwoki, kata kuom gima duwachi,\nnimar Roho Maler nopuonju gima onego uwachi e sano.”\nNg’at moro mane nie oganda nowacho ni Yesu niya, “Japuonj, nyis owadwa mondo opogna mwandu mane wuonwa oweyo.”\nTo Yesu nodwoke kapenje ni, “Omera, ng’a moketa jang’ad bura kata jathek e kindu?”\nEka nomedo wacho ni ji duto niya, “Beduru motang’, mondo uritru kuom gombo duto nikech mwandu ok nyal miyo ng’ato bed mangima, kata dabed ni omew machal nadi.”\nBang’ mano, Yesu nogoyonigi ngero niya, “Ne nitie jamoko moro man gi puodho ma higa moro nochiego cham mathoth.\nOmiyo nochako paro e chunye ni, ‘Ere gima datim? Aonge gi kama anyalo kanoe chamba duto.’\nEka nowacho ni, ‘Ang’eyo gima abiro timo! Abiro muko derena, mi ago moko madongo moloyogi, mondo akanie chamba kod giga moko duto.’\nBang’e anawach e chunya ni, ‘An jahawi, nikech asekano gik mathoth, moroma kuom higni mang’eny! Koro anyalo yueyo ka achiemo kendo ametho, ka amor.’\nTo Nyasaye nowacho ni ng’atno niya, ‘In ng’at mofuwo! Otieno ma kawuononi ang’ nokaw chunyi! To koro gik misekanogo duto biro konyi gang’o?’ ”\nEka Yesu notieko kawacho ni, “Mano e kaka obet kuom ng’ama choko mwandu ni en owuon, to ok omew e wang’ Nyasaye!”\nYesu nowacho ni jopuonjrene niya, “Mano emomiyo awachonu ni kik uparru kuom chiemo ma ducham mondo ubed mangima, kata kuom lewni ma durwaki mondo uumgo dendu,\nnikech ngima duong’ moloyo chiemo, kendo ringruok oloyo law.\nPar ane uru winy. Ok gichwo kodhi, kata ok gika cham. Bende gionge dere kata kuonde keno, to Nyasaye pod pidhogi apidha. Unto donge uberne moloyo winy nyadi ng’eny!\nEre ng’ato kuomu ma parruok dimi ndalone medre?\nKoro ka ok unyal timo kata mana gima tin kamano, to ere gima omiyo uparoru kuom weche mamoko?\nParieuru kaka ondanyo dongo! Ok giti gimoro, bende ok gitwang’ lewni ma girwako, to awachonu ni kata mana Solomon gi mwandune duto mathothgo ne ok nyal rwakore maber ka ondanyo.\nTo ka Nyasaye nyalo rwako lum aluma manie thim kawuono, to kiny ipudho kendo ibolo e mach, to koro un dorwaku maber machal nadi? Yaye, un joma nigi yie matin-gi!\nKuom mano kik uket parou kuom gik ma ducham, kata kuom gik ma dumadhi. Bende kik ubed gi parruok,\nnikech gik makamago ema ogendini duto mae piny chandore kadwaro. Un to, Wuonu ong’eyo ni onego uyudgi.\nKar dwaro gigo, to dwaruru mana ni Loch Nyasaye obedie, eka gigo duto nomedu.\n“Kik uluor, un kueth matinni, nimar Wuonu ohero miyo ubed gi loch kaachiel kode.\nLokuru giu duto pesa mondo upog ni joma odhier, eka ubed gi mwandu mak rum e polo, kuma jakuo ok dhiye, kendo kuma olwenda ok kethie gik moko,\nnikech kama mwanduni nitie, e kama chunyi bende nitie.\n“Ng’wanuru lepu, kendo mokuru techeu mondo ubed moikore.\nBeduru ka jotich marito ruodhgi modhi e nyasi kisera, mondo koduogo mi odwong’o, to giyawne piyopiyo.\nMano kaka jotich ma ruodhgi yudo ka neno, kendo oikore, gin johawi! Awachonu adier ni, ruodhgino nong’wan lepe, kendo nomi gibed piny e mesa, mi omigi chiemo.\nKata ka obiro mana odiwuor kata kogwen, moyudo ka giikore, to mano kaka gin johawi!\nNg’euru ni ka wuon ot ong’eyo sa ma jakuo biroe, to dobed korito ode, motam jakuo turo.\nOmiyo un bende beduru kuikoru, nikech Wuod Dhano biro biro e sa ma ok ung’eyo ni onyalo biroe.”\nPetro nopenjo Yesu niya, “Ruoth, wan kendwa ema igoyonwa ngeroni, koso igoye ni ji duto?”\nEka Ruoth Yesu nowacho niya, “Ere ng’ato kuomu machalo gi jatich mogen kendo mariek, ma ruodhe biro keto mondo orit jotich wetene, kendo opognigi chiemo e kinde mowinjore?\nJatich ma ka ruodhe oduogo to yudo katiyo kamano, en jahawi!\nAdier awachonu ni ruodhe nokete jarit mwandune duto.\nTo ka en jatich ma paro e chunye ni ruodhe ok bi duogo piyo, to onyalo chako goyo jotich wetene, machwo gi mamon, kendo dochiem achiema, mi omethi, kendo omer.\nTo chieng’ moro nopo ka ruodhe oduogo e sa ma ok ong’eyo, mi ruodhe nong’ade sirunde sirunde! Kamano nokume kaachiel gi joma ok oyie kuom Nyasaye.\n“Jatich mong’eyo gima ruodhe dwaro ni mondo otim, to ok tem timo kamano nochwad malit,\nto jatich ma ok ong’eyo gima ruodhe dwaro ni mondo otim, mi oboth motimo gima owinjore gi kum, to nochwad mana matin. Ng’at momi gik mang’eny, nodwar kuome gik mang’eny. Adier ng’at mogen gi gik mang’eny nodwar kuome gik mang’eny moloyo!\n“Ne abiro mondo amok mach e piny, to mad aye bed ni osemoke!\nNitie sand mibiro sandago, to mano kaka chunya parore nyaka chop ayud sandno.\nUparo ni ne abiro mondo akel kue e piny koso? Ooyo, ok asebiro mondo akel kue, to mana ni mondo akel pogruok!\nChakre ndalogi, ji abich ma joot achiel biro pogore, ka ji adek odok konchiel, to ariyo komachielo.\nWuowi nopogre gi wuon mare, kendo nyako nopogre gi min. Chiwuowi bende nopogre gi wuon odgi.”\nYesu nowacho bende ni ji niya, “Ka uneno boche polo koting’ore yo podho chieng’, to uwacho piyopiyo ni, ‘Koth biro chue,’ kendo ochue adier!\nTo bende ka uneno yamb oro ka kudho, to uwacho ni, ‘Oro biro wuok,’ kendo adier, oro wuok.\nUn muwuondoru awuondagi! Ka ulony kuom rango polo gi piny kamano, mi ung’e gima biro timore, to ang’o ma monou fwenyo tiend gik matimore ndalogi?\n“Marang’o un uwegi ok ung’eyo gima kare monego utim?\nKa ng’ato odonjoni, to onego item matek mondo uwinjru kode kapok uchopo e od bura, nono to oteri e nyim jang’ad bura, mi jang’ad bura diketi e lwet askari, mi askari boli e jela.\nAwachoni ni koserwaki kanyo, to ok diwuog ngang’ kapok ichulo faini duto te!”


2 Samuel 18 - Holy Bible [Luo Bible 2020] - (2Sam 18)\nDaudi nochano joma ne ni kode kendo noyieronigi jotend lweny mag alufe to gi mag miche.\nDaudi nooro migepe adek mag jolweny: mokwongo notelne gi Joab, mar ariyo notelne gi Abishai ma owadgi Joab wuod Zeruya, mar adek notelne gi Itai ja-Giti. To ruoth nowachone migepego niya, “An bende nyaka adhi kodu.”\nTo jogo nowachone niya, “In ok inyal dhi kodwa, nikech ka ochuno ni nyaka waringi, to ok gibi dewowa. Kata ka nuswa otho to ok gidhi dewo nikech in iromri gi ji alufu apar kuomwa. Omiyo ber ka in idongʼ mondo ikonywa gie dala maduongʼ ka.”\nRuoth nodwoko niya, “Abiro timo gima uneno ni bernu.” Omiyo ruoth nochungʼ but rangach sa ma ne oganda lweny duto ne wuok e migepegi mag miche gi mag alufe.\nRuoth nochiko Joab gi Abishai kod Itai niya, “Beduru mangʼwon ne wuoda Abisalom nikech an.” Oganda duto mag jolweny nowinjo ka ruoth chiko jotelo ni kik gihiny Abisalom.\nJolweny nowuok modhi e paw lweny mondo giked gi Israel, kendo lweny nogore e bungu mar Efraim.\nJolwenj mag Daudi noloyo jo-Israel kanyo, kendo ji mane otho ne ngʼeny maloyo ji alufu piero ariyo.\nLweny nolandore mokwako piny, kendo joma notho chiengʼno e bungu ne ngʼeny moloyo joma noneg gi ligangla.\nKoro Abisalom nopo koromo gi jolwenj Daudi koidho pundane. To kane oyudo kanyna kadho e bwo yiend ober man-gi tipo malach, wi Abisalom nomoko e bad yadhno, mi nodongʼ koliero e kor yamo, ka kanyna mane oidho to ne dhiyo nyime gi wuoth.\nKane achiel kuom jogo noneno ma, nonyiso Joab niya, “Aneno Abisalom koliero e bad yiend ober.”\nJoab nowacho ni ngʼat mane onyise wachno niya, “Angʼo! Inene? Angʼo ma nomoni chwowe molwar piny kanyo? To damiyi shekel apar mag fedha gi okanda mar jolweny.”\nTo ngʼatno nodwoke niya, “Kata dine unyalo pimo shekel alufu achiel moket e lweta, anto ok datingʼ lweta mondo aket kuom wuod ruoth. Ne wawinjo gi itwa ka ruoth chiko in gi Abishai kod Itai ni, ‘Rituru wuoda Abisalom nikech an.’\nTo ka dine atim mano, to dine aketo ngimana e chandruok nikech onge gima opondo ne ruoth bende dine ok ikonya.”\nJoab nowacho niya, “Anto ok abi rito kamano.” Ka Abisalom ne pod oliero e bad yiend ober kangima, nokawo tonge adek e lwete mochwoyo dho chuny Abisalom.\nKendo ji apar matingʼo gige lweny mag Joab nolworo Abisalom, negigoye, ma ginege.\nEka Joab nogoyo turumbete mi jolweny noweyo lawo jo-Israel nikech Joab nokwerogi.\nNegikawo Abisalom ma giwito e bugo maduongʼ manie bungu, mi gibiwo kite madongo dongo kuome. E kindeno jo-Israel duto noringo modhi e miechgi.\nKa Abisalom ne pod ngima nokawo siro mochungo e Holo mar Ruoth kaka rapar mare owuon nimar noparo niya, “Aonge wuowi manyalo tingʼo wiya malo kata ma dichaka.” Nochako sirono nyinge owuon, mi oluonge ni Rapar mar Abisalom nyaka chil kawuono.\nKoro Ahimaz wuod Zadok nowacho niya, “We aring ater wachni ne ruoth ni Jehova Nyasaye oserese e lwet jowasike.”\nJoab nowachone niya, “In ok niter wach kawuono. Inyalo mana tero wach chiengʼ machielo, nikech wuod ruoth otho.”\nEka Joab nowachone ja-Kush niya, “Dhiyo mondo inyis ruoth gima ineno.” Ja-Kush nokulore piny e nyim Joab bangʼe noringo modhi.\nAhimaz wuod Zadok nochako wacho ne Joab niya, “Kata bed ni angʼo matimore, to yiena alaw ja-Kush.” To Joab nodwoke niya, “Wuoda, angʼo momiyo idwaro dhi? Ionge gi wach maber manyalo keloni mich.”\nEn to nowacho niya, “Kata angʼo matimore, to nyaka aring adhi.” Omiyo Joab nowachone niya, “Ringi idhi.” Eka Ahimaz noringo odhi koluwo yor pap moyombo ja-Kush.\nKane oyudo Daudi obet e kind rangach maiye gi ma oko, jarito noidho wi dhoranga ohinga mar ngʼicho. Kane ongʼiyo oko, noneno ngʼato karingo kende.\nJarito noluongo ruoth monyise. To ruoth nowacho niya, “Ka en kende to nyaka bed ni en gi wach maber.” Kendo ngʼatno nomedo sudo machiegni koringo.\nEka jarito noneno ngʼat machielo karingo, kendo noluongo jarit dhorangach mowachone niya, “Ne ngʼat machielo bende ringo biro ka en kende!” To ruoth nowacho niya, “En bende nyaka bed ni okelo wach maber.”\nJarito nowacho niya, “Nenorena ni ngʼat mokwongo ringo ka Ahimaz wuod Zadok.” Ruoth nowacho niya, “En ngʼat maber. Obiro gi wach maber.”\nEka Ahimaz nowuoyo gi ruoth kowacho niya, “Gik moko dhi maber!” Nopodho piny auma e nyim ruoth ka wangʼe ochomo piny mi owacho niya, “Pak obed ni Jehova Nyasaye ma Nyasachi! Osechiwo e lwet ruodha ma en ruoth jogo mosepiem kode.”\nRuoth nopenjo niya, “Bende wuowi ma Abisalom ngima?” Ahimaz nodwoke niya, “Ne aneno ka mutni nitie maduongʼ e sa ma Joab ne oro jatich ruoth kod an, jatichni, to ok angʼeyo gima ne timore.”\nTo ruoth nowachone niya, “Chungʼ e bathe ka kendo iriti.” Omiyo nosudo bathe mochungʼ kanyo.\nEka ja-Kush nochopo mowacho niya, “Ruodha ma en ruoth, winj wach maber! Jehova Nyasaye oseresi kawuononi e lwet joma piem kodi duto.”\nRuoth nopenjo ja-Kush niya, “Bende wuowi ma Abisalom ngima?” Ja-Kush nodwoko niya, “Mad wasigu mag ruodha ma en ruoth gi ji duto mane ongʼanyo ka dwahinyi obed kaka wuowino.”\nRuoth nobwok motetni. Noidho malo e ot man ewi rangach mi oywak. Noywak kowacho niya, “Yaye wuoda Abisalom, wuoda, wuoda Abisalom! Onego an ema ne atho kari, yaye Abisalom wuoda, wuoda!”